Sundhed og livsstil: Top 5 faste-spørgsmål.\nTop 5 faste-spørgsmål.\nHvad er faste egentlig? Kan jeg faste to dage i træk? Hvad stiller jeg op med min træning, mens jeg faster? Hvad så bagefter, man har nået sit vægtmål? Læs med og så svarene på jeres hyppigste spørgsmål faste-diæterne.\nFor de faste læsere af bloggen her, er fastekuren langt fra noget nyt. Vi talte allerede om den i juli sidste år, da artiklen Fastekuren - sundt eller farligt? blev udgivet.\nOg ganske som vi forudsagde, så er fastekurene blevet urolig populære, og forlagene har deres bøger om emnet lige på trapperne.\nOg jeg har siden da modtaget utrolig mange spørgsmål om fastekuren - og tak til jer, der har skrevet til mig, og I andre er meget velkommen til at gøre det samme. Jeg kan som altid kontaktes på Sundhedoglivsstil(snabela)Hotmail.com.\nHerunder er fem gengangere om fastekuren, som jeg tit får i en eller anden variant:\nDet er mit indtryk, at de fleste fastende ikke træner på fastedagene. Fordi energiindtaget er så lavt, så vil det være naturligt at føle sig mere sløv og træt end på ikke-fastedage.\nAlmindelig fysisk aktivitet som dine cykelture etc. burde slet ikke være noget problem.\nHvis det kribler i kroppen for at træne alligevel, så sats på lettere kredsløbstræning - fx power walk, cykeltur eller en kort løbetur.\nDet kommer meget an på, hvor stor en kaloriereduktion de to fastedage giver i forhold til ens normale kost. Jeg hører desuden meget forskellige historier om, hvordan folk responderer på fasten. For nogle går det stærkt, mens andre oplever hundrede gram her og der.\nMon ikke en nogenlunde normalvægtig person vil opleve et vægttab på et halv kilo om ugen, hvis man har to ugentlige fastedage?\nJa, i hvert fald, hvis det er 5:2 varianten, som du følger. Det er den faste-variant, som jeg beskriver i artiklen 5:2-faste for begyndere. Det er i øvrigt samme diæt som lægen Michael J. Mosley følger i BBC programmet Eat, Fast and Live Longer.\nMeget kort fortalt er begrundelsen, at dit stofskifte kan påvirkes af længere perioder med kraftigt kaloriereduktion. Jeg beskriver fænomenet nærmere i artiklen "Kan for få kalorier bremse mit vægttab?" Læs i øvrigt kommentarerne som klinisk diætist Allan Stubbe Christensen bidrager med i kommentarfeltet.\nAndre fastevarianter har flere fastedage i forlængelse af hinanden, men det er ikke noget, jeg har erfaringer med, anbefaler eller har nogen viden om.\nDet er et rigtigt godt spørgsmål. Vægten ryger på igen, hvis de gamle kostvaner genoptages fuldt ud og du ikke længere faster. Det kan der vist ikke være nogen tvivl om.\nEn livsstil med faste ugentlige fastedage vil betyde, at din vægt finder et punkt, hvor energiindtaget samlet set passer med vægten. Og mon ikke, at det punkt ligger tæt på din ideelle vægt?\nJeg kan ikke selv forestille mig at skulle leve sådan - tilgengæld ville jeg nok nærmere bruge fasten som en måde at tabe mig på, hvis jeg opdagede at badevægten pludselig snurrede i den forkerte retning. Altså fasten som et redskab til vægttab.\nDer er ikke noget til hindre for, at du har Off-perioder, men hastigheden af dit vægttab vil selvfølgelig bære præg af det.\nDet smarte ved 5:2-fasten er, at du selv tilrettelægger fra uge til uge, hvilke dage du vil faste. Er der en onsdag, hvor du er inviteret ud og spise, så faster du selvfølgelig ikke dér. Men passer onsdagen i næste uge, så er det fjong.\nDer er frit valg på hylden, så længe det aldrig bliver sammenhængende dage.\nFlere lignende indlæg?\nHvis du er interesseret i at læse flere lignende indlæg, så smid en kommentar eller giv artiklen her en +1 med Google-knappen herunder. Jo, mere interesse jeg ser, at artiklerne får, jo flere kommer der om selvsamme emne.\nOg husk, at du hjertens gerne må bruge artiklen her på din egen blog, ligesom du gerne må dele den med venner og bekendte. Brug "deleknapperne" herunder\nEtiketter: Faste, vægttab\nFru Optimist 10. august 2013 kl. 09.59\nTak for nogle super artikler. Skal bare lige være helt sikker. De to dage jeg faster der må jeg gerne spise 500 kcal som kvinde? Eller er det kun den ene af de to dage jeg må spise noget?\nMichael Hansen 10. august 2013 kl. 21.04\nPå fastedagene indtager du 500 kcal. 500 kcal for hver af fastedagene.\nSara Holst. 10. august 2013 kl. 20.10\nHej. Jeg er en pige på 15 år, som flittigt følger din blog!\nJeg har siden jeg var 9 år spillet håndbold (de sidste to år på højere plan), men jeg har altid haft et problem med mine muskler. Selvom jeg træner lige så meget som de andre piger på mit hold, hvis ikke mere, så bliver jeg ikke fysisk stærkere, hvilket er et stort problem for mig. Jeg har prøvet at sammensætte en kostplan efter nogle gode råd jeg har læst på nettet (altså til at opbygge muskler). Men da jeg ikke har den heeelt store erfaring med at sammensætte kostplaner og heller ikke har den helt store viden, hvad angår proteinpulver mm. ville jeg høre, om du ikke ville tage et kig på den, og måske rette lidt på den?\nDet kan være at du måske ikke kan hjælpe, men ud fra hvad jeg har læst på din blog osv. så virker det sådan.\nMichael Hansen 10. august 2013 kl. 21.15\nJeg ved intet om håndbold, men var du kampsportsudøver eller styrkeløfter så ville jeg sige: Spis mere og løb bakkeløb.\nDer en en sammenhæng mellem vægt og styrke. Ved at komme i energioverskud skaber du de bedste betingelser for muskelvækst. Det behøver ikke være dyre kosttilskud, men alm. sund kost.\nBakkeløb er totalt undervurderet. Udover at du får en fantastisk sprint, så hærder bakkeløb ens psyke. Det lyder måske mystisk, men giv det en chance. Det er muligvis det allerbedste råd, du kan få.\nLæs mere her: http://sundhedoglivsstil.blogspot.dk/2011/05/bakkelb-sadan-kommer-du-hurtigt-i-form.html\nFrk. Elmely 14. februar 2014 kl. 11.54\nHejsa! Jeg overvejer at starte på 5:2-kuren. Jeg har førhen spist 1000 kcal mandag-torsdag, og spist som jeg ville fredag-søndag. Jeg fik min drømmevægt, da jeg spiste sådan, men er bange for at det er sundhedsskadeligt. Hvad vil du anbefale? Tror du 5:2-kuren kan have samme effekt som min 1000-kcal-regel?\nMichael Hansen 14. februar 2014 kl. 13.42\nJeg tror, 5:2 er bedre.\nNår du er på endnu en diæt trods tidligere drømmevægt, så skyldes det sikkert, at du har taget det hele på igen, ikke?\nIngen kan holde ud at spise 1000 kcal fire dage om ugen. Jeg kan ikke forestille mig andet end at det ville ende i fiasko.\nSats på det lange træk med 5:2 i stedet og slap af på spisedagene.


Apple-teknologi skal hjælpe blinde i Londons undergrund | ON X\nApple-teknologi skal hjælpe blinde i Londons undergrund\nApples iBeacon-teknologi skal nu hjælpe blinde og svagtseende med at finde ved i Londons undergrundsbane.\nApples iBeacon-teknologi skal hjælpe blinde til at finde vej i Londons undergrundsbane, the Tube. Foreløbig er der dog kun tale om en prototype. Systemet der kaldes wayfindr, er udviklet af det digitale designstudie ustwo i samarbejde med ungdomsafdelingen af organisationen Royal London Society for Blind People.\nWayfindr er bygget ved hjælp af beacons, der er nogle små bluetoothsendere, som via iBeacon-teknologien kan kommunikere med iPhones i nærheden. Den information der kommunikeres er afstanden mellem beacon og telefon. Når telefonen er i kontakt med flere beacons på samme tid, kan man ret præcist regne ud, hvor den telefonen sig. En slags mini GPS-system til positionsbestemmelse baseret på bluetooth-sendere i stedet for satelliteer.\niPhonen ved altså hele tiden hvor den blinde er, og kan derfor komme med meget præcise anvisninger til hvor personen skal gå hen. Lyden afspilles ikke i et sæt almindelige øretelefoner, men via såkaldte bone conduction-øretelefoner, der overfører lyden via en knogle, så den blinde stadig kan høre lyden fra omgivelserne.\nIfølge Royal London Society for Blind People er problemer med at finde rundt i London et af de helt store, og det nye system skal være med til at give blinde og svagtseende mere frihed.


Kærlig inspiration - Tegnebloggen\njuni 28, 2017 / Maja / 0 kommentarer\nInspiration kan komme mange steder fra. Nogle gange tegner og maler jeg det der falder mig ind. Jeg har en stærk intuition, der ofte meget præcist fortæller mig hvad jeg skal lave. Somme tider dukker hele billedet op mens jeg sover eller mediterer. Det kan også være en form eller en detalje jeg skal tage udgangspunkt i. Andre gange vælger jeg at lade mig inspirere af noget bestemt. Denne gang blev det et gudindekort. Jeg lærte disse smukke kort at kende på et kursus hos Divine Design og har også skrevet et indlæg om det her.\nDer er 44 kort i bunken og jeg trak et ’tilfældigt’. Tildfældigt tror jeg nu ikke det er. Også her oplever jeg en intuitiv følelse af hvilket kort jeg skal trække. Måske fordi jeg har brug for den energi kortet repræsenterer.\nDet var kortet med ‘Maria Magdalene’ der ville inspirere mig denne gang. Dette smukke kort står for betingelsesløs kærlighed. Til andre, men også til sig selv. Varmen stråler igennem kortet der sender skønne positive vibrationer ud.\nJeg tegnede to mandalaer med udgangspunkt i kortet. Efter den første følte jeg ikke at jeg var færdig med Maria Magdalenes energi endnu, så der kom endnu en mandala på papiret.\nDe færdige mandalaer er forskellige, alligevel synes jeg, at de repræsenterer det samme. Farverne går igen og den bløde, kærlige energi er i begge billeder. Jeg oplever den første som fin og blid og den anden som mere kraftfuld. Maria Magdalenes budskab handlede om kærlighed. Kærlighed har mange former og det synes jeg de to mandalaer smukt illustrerer.


Byggevirksomhed - Max Bögl\nKvalitet, innovation og alsidighed – de tre nøglebegreber for vores byggevirksomhed.\nKvalitet – Ved udførelsen af projekter har vi et centralt mål: optimal kvalitet. Kvalitet er her ikke begrænset til kun af omfatte bearbejdningen af komponenter, men gælder også for gennemsigtighed i arbejdsmåden for alle projektdeltagere, korte beslutningsveje og garanteret overholdelse af tidsplaner.\nInnovation – Vi sætter spørgsmålstegn ved tingenes tilstand og sætter gang i emner som f.eks. BIM og Lean inden for byggeindustrien. Men også uden for planlægnings- og arbejdsmetoderne udvikler vi nye produkter og materialer, som begejstrer kunderne – eksempelvis dækplader i vores parkeringshuse, som sætter helt nye standarder i forhold til levetid.\nAlsidighed – Ud over vores enestående elementbyggede "produkter" til haller og parkeringshuse tilbyder vi også masser af forskellige byggeentrepriser. Vi bygger mange forskellige typer bygninger som f.eks. kontorbygninger, hoteller og messecentre – nøglefærdige eller kun som råhus, med eller uden hjælp til planlægningen.\nFakta om vores byggevirksomhed\nNår det gælder planlægning med BIM indtager vi hos Max Bögl en førende rolle. Belønningen for det fremtidsorienterede arbejde, som vores medarbejdere udfører, er diverse præmier, som f.eks. Tekla BIM-Award for parkeringshus II i Sengenthal.\nHos Max Bögl fremstiller vi selv de nødvendige stål- og betonelementer i vores syv egne fabrikker i Tyskland. Produktionsstandarderne og kvaliteten overvåges konstant af ingeniører.\nVirksomhedsgruppen Max Bögl blev grundlagt i 1929 som en ren byggevirksomhed. I virksomhedens 90 år lange historie er der udført mange forskellige projekter rundt omkring i hele verden.\nI forbindelse med udførelsen af projekter kan vi gøre brug af mange forskellige områder af virksomheden. Vi producerer eksempelvis selv præfabrikerede elementer, udfører også anlægsarbejde og forbinder byggeplads og fabrik med vores egen omfattende vognpark.\nNår det gælder bæredygtighed vil vi gerne indtage en førende position og producerer næste 100 % af strømbehovet hos vores hovedfabrik i Sengenthal ud fra vedvarende energikilder og fordeler strømmen via en smart netstruktur. Vores energiblanding består her af 9,6 MW vindenergi, 2,5 MW fotovoltaik og 1,5 MW batterilager, suppleret med innovativ cellestyring.\nMed den standardiserede projektafvikling har vi skabt et værktøj, som sikrer konstant effektive forløb og overholdelse af tidsplaner. På den måde aflastes vores bygge- og projektledere i deres daglige arbejde på byggepladsen.\n"Lean" er et begreb, som ikke kun bruges inden for bilindustrien. Hos Max Bögl prioriterer vi trimmede og effektive arbejdsmåder. Vores Lean-eksperter har derfor regelmæssig kontakt med vores teams på byggepladserne.\n”Vi udnytter vores ekstraordinære egenproduktion og arbejder tæt sammen med vores kolleger på elementfabrikkerne, hos stålbyggeri, anlægsarbejde og i vognparken. I kraft af dette teamarbejde kan vi opfylde kundernes behov for kvalitet på en mere effektiv og økonomisk måde.”


Find bare badetøjet frem: Ny svømmehal åbner en måned før forventet | vafo.dk\nFind bare badetøjet frem: Ny svømmehal åbner en måned før forventet\nNu varer det ikke længe, før man igen kan tumle i en svømmehal i den gamle Egtved Kommune. Åbningen af Egtved nye svømmehal er nemlig blevet fremrykket en måned, så der nu er mindre end fire uger til første åbningsdag. Arkivfoto: Mette Mørk\nDe første badegæster kan om mindre end en måned springe i vandet i Egtveds nye svømmehal. Halbestyrelsen er rigtig glad, men også presset, da det nu haster med at finde livreddere.\n04 sep. 2019 kl. 13:59\nEgtved: Nu er der pludselig ikke længe til, at man kan tage sig en dukkert i Egtveds nye svømmehal. Entreprenørerne er så langt med byggeriet, at svømmehallen kan åbne allerede 1. oktober. Det er en hel måned tidligere end forventet.\n- Der har i planlægningen været lagt et par uger ind som buffer, men det har heldigvis ikke været nødvendigt. Samtidig er byggeriet gået rigtig godt fremad. Der har ikke været nogen hård vinter, som har forstyrret arbejdet, så derfor kan vi nu overtage svømmehallen 1. oktober, lyder det fra en meget glad Lars Bang, der er formand for Egtved Idræts- & Multicenters bestyrelse.\nHan og resten af bestyrelsen glæder sig til at kunne byde folk ind i den nybyggede svømmehal.\n- Men vi har også pludselig fået ekstra travlt, siger han med et grin.\nFor nu haster det med at finde livreddere, der kan dække de officielle åbningstider. Der skal ansættes en række fast livreddere, men da 1. oktober er mindre end fire uger væk, er det også nødvendigt at finde nogle midlertidige, der kan springe til fra starten.\n- Vi er i dialog med andre svømmehaller for at høre, om der er nogle af deres livreddere, der kunne være interesserede i nogle ekstra timer, forklarer Lars Bang.\nLivreddere søges til ny svømmehal\nNår Egtveds nye svømmehal åbner 1. oktober, skal der bruges cirka otte livreddere, der kan dække de offentlige åbningstider sammen med centerlederen og assistenten.\nSom livredder skal man være fortrolig med at svømme, og man skal kunne bestå erhvervslivredderprøven i svømmehallens bassin, som er fire meter dybt i den dybeste ende. Har man ikke en prøve, er hallen behjælpelig med at arrangere den.\nI stillingsopslaget fremgår det også, at man forventer, at livredderne ikke er bange for at gribe en skurebørste, da svømmehallen skal have en høj rengøringsstandard.\nStillingsopslaget kan findes på Egtved Idrætsforenings hjemmeside.\nVil man vide mere, kan man kontakte Per Ahrensberg på 21 47 29 86 eller Kirsten Jensen på 23 45 17 33.\nDe første 50 springer i vandet\nBestyrelsen planlægger nu, at første officielle åbningsdag bliver 2. oktober.\n- Den officielle overdragelse af svømmehallen finder sted 1. oktober. Planen er, at vi samme dag inviterer til et VIP-arrangement, hvor 50 mennesker springer i vandet på samme tid som de første, fortæller formanden.\nBilletterne til VIP-arrangementet kommer til at koste 500 kroner stykket. De 25.000 kroner, arrangementet vil indbringe, skal bruges til at købe forskellige redskaber til svømmehallen.\n- På den måde kan man sige, at man har været blandt de første til at springe i vandet, samtidig med at man giver et sponsorat, siger Lars Bang\nPå ønskesedlen har bestyrelsen blandt andet et kæmpemæssigt badedyr.\n- Vi ved fra andre svømmehaller, at de er meget populære. Blandt andet bliver de andre steder brugt i forbindelse med noget fredags-diskoteks-hygge, hvilket mange unge mennesker synes godt om. Noget lignende kunne vi godt forestille os at gøre her, forklarer han.\nMen også forskellige løsninger til opbevaring og andre redskaber er på ønskelisten.\nHåber på fuld åbningstid fra start\nFra 2. oktober har alle mulighed for at hoppe i bassinerne i de officielle åbningstider.\n- Om vi kan være klar til fuld åbningstid, afhænger fuldstændigt af, om vi har livreddere nok til at dække åbningstiderne ind. Vi håber, at vi kan finde livreddere nok fra start, men ellers må vi starte med lidt begrænsede åbningstider og så udvide, når vi har livreddere nok, fortæller Lars Bang og fortsætter:\n- 1. oktober er lige om lidt, så vi har rigtig travlt, men vi vil gøre, alt hvad vi kan.\nDen fremrykkede åbningsdato ændrer ikke på den officielle indvielse, der finder sted 29. oktober klokken 16. Her klipper borgmester i Vejle Kommune Jens Ejner Christensen (V) den røde snor. Lørdag 2. november bliver svømmehallen fejret med en stor aftenfest for byens borgere.


Julemarkedet i Celle Tyskland | AnneVibekeRejser\nTyskland - Vitus Rejser\nVi er taget på bustur og efter et par timers kørsel ned gennem Nordtyskland når vi midt på dagen Lüneburger Heide, hvor der bydes på frokost. Allerede midt på eftermiddagen er vi fremme ved hotellet i den gamle middelalderby Celle, og efter indkvarteringen besøges julemarkedet. De centrale gader i den bilfri, gamle bydel er pyntet op til jul og vi går på opdagelse mellem juleboderne. Udover varm glühwein kan vi smovse os med punch eller chokolade - og naturligvis øl. Mange af boderne tilbyder strikvarer, træskærerarbejder og andet kunsthåndværk, ligesom her naturligvis findes boder med forskelligt julepynt og slik i lange baner - så muligheden for at få en julegave eller to med hjem er slet ikke udelukket. Men her er også noget for den sultne - stegte champignon, ristede kastanjer, pandekager samt diverse tyske pølser - hvoraf nogle er en halv meter lange! Ved en af boderne er man i gang med at grille laks over åben ild og duften er uimodståelig, så vi mæsker os med lidt flammenlaks, selv om vi ved, at vi senere på aftenen mødes under det smukke, gamle rådhus, hvor den fælles middag indtages under buerne i den historiske Ratskeller Celle, der er delstaten Niedersachsens ældste restaurant.\nDenne dag starter med at bussen kører os rundt om den gamle bydel, så vi får et indtryk af middelalderbyens omfang. Fra bussen ser vi det gamle kloster, der nu er indrettet som delstatens sikre fængsel. Vi passerer det nye rådhus - en imponerende rød teglstensbygning fra det 19. århundrede - der er indrettet i en tidligere militærkasserne, hvor 10.000 engelske soldater med deres familier var udstationeret. Et sted kommer vi forbi den eneste, lille rest af byens originale bymur, der i middelalderen omsluttede hele Celle.\nEfter busturen deltager vi på en guidet byvandring rundt mellem de mere end 500 bindingsværkshuse, hvoraf mange er fra 1600-tallet, med det ældste hus fra 1526 der har rødder tilbage til 1470. Celle har været umådelig heldig og er aldrig blevet beskadiget under krigene op gennem tiderne - hverken 30-årskrigen eller verdenskrigene. Derfor står de mange fredede og velbevarede bindingsværkshuse i dag tæt skulder ved skulder og udgør en af de største og vigtigste enheder af sin art i Europa. På turen hører vi om den mere end 700 år gamle, tidligere residensby, der i dag er delstaten Niedersachsens domby med både byret, landsret og højesteret. Vi stopper ved flere af de originale og smukt dekorerede bindingsværkshuse med sirlige udskæringer og får de klassiske byggestile præsenteret. Byen er et levende museum og her i december en fantastisk flot kulisse for julemarkedet, som vi efter byvandringen igen besøger.\nI en park bag tidligere voldgrave ligger hertugslottet i Celle på en lille bakketop, næsten skjult bag høje træer. På en guidet tur besøger vi dele af dette gamle residensslot, som har en særlig tilknytning til Danmarks historie. Hertugslottets ældste dele er fra 1292, men er gennem århundreder udvidet, så det i dag fremstår som et kvadratisk bygningsværk bestående af fire sammenhængende fløje. Det var til dette slot, at den danske dronning Caroline Mathilde, der var gift med den syge kong Christian d. 7., blev landsforvist. Dronningens elsker og hendes datters far Johann Frederich Struensee, der var kongens livslæge, havde tilegnet sig politisk magt i Danmark og blev ved et kup dømt til døden ved halshugning, hjul og stejle.\nVi besøger dronning Caroline Mathilde gemakker, hvor hun fortsatte med at leve som en dronning og holdt baller og gav audiens indtil sin død i 1772 blot 24 år gammel. I slottets kælder ser vi køkkenet og slutter besøget i det smukke slotskapel.\nFra Celle er der ikke langt til millionbyen Hamborg, og på vejen tilbage mod Danmark, har vi et par timer til bl.a. at besøge det flotte julemarked på rådhuspladsen. Også Europapassagen er fantastisk flot juleudsmykket og har mange lækre butikker.


Bo Green Jensen: Kieslowskis muse: Et interview med Irène Jacob \nEt møde med Irène Jacob\nJANUAR 2017: Det er en regnfuld mandag i Paris, da jeg drikker kaffe med Irène Jacob. Hun er ved at indrette sig i et værelse på Hotel Grand, hvor hun igen skal bruge en dag af sit liv på at tale om Krzysztof Kieslowski.\nSkønt den polske mester døde i 1996, og Jacob for længst er videre med en stille karriere i verdensfilm og fransk teater, er det igen og igen de to film, som hun lavede med Kieslowski, der trækker journalisterne til.\nI La Double vie de Véronique (da. Veronikas to liv) fra 1991 spiller hun både den polske Weronika og den franske Véronique, som lever hver sit liv på hver sin side af Jerntæppet. I Rød fra 1994, den sidste film i trilogien Tre farver, er hun den unge kvinde, Valentine, som fører dybe samtaler med dommeren Kern.\nJacob er født i Frankrig, men voksede op i Geneve. Hun var 11 år, da hun begyndte at optræde professionelt på scenen. Ti år senere fik hun sin første filmrolle i Louis Malles mesterlige Au revoir les enfants (1987, da. Vi ses igen).\nNU er Jacob fyldt 50. Hun har haft en lang karriere som først Den Pæne Pige, så Den Kønne Kvinde i et utal af kultiverede produktioner. Hun har arbejdet med de bedste instruktører, men intet af det, som kom efter Kieslowski, har fundet et stort publikum.\nDét kunne man godt spørge ind til, men det er ikke en del af kontrakten. Og Jacob respekterer altid kontrakten. Allerede i Veronikas to liv blev hun kritiseret for at være for pæn. Hun er i hvert fald beskeden og høflig. Vi skal tale om storhedstiden igen.\n– Du fik dit gennembrud i »Veronikas to liv«. Hvordan er det at se den igen?\n»Jeg har ikke set filmen igen, men jeg har set den mange gange. Når jeg rejser i forbindelse med tv, film og teater, véd cinematekerne, at jeg kommer, og de beder mig præsentere en film af Kieslowski. Jeg siger altid ja, for det er så fint at føle, hvordan publikum opdager en film.\nJeg har været del af en film, som krydser grænser og tid. Krzysztof sagde, at for at røre mange mennesker, må man være specifik. Hvis man arbejder for alment, når man ikke ind til nogen. Dekalog foregår i 80erne i et polsk etagebyggeri. Det er bevægende at se den med et kinesisk eller brasiliansk publikum. Kulturelle og kronologiske grænser eksisterer ikke i film og litteratur. Krzysztof var altid i gang med en bog. Han sagde, han håbede at lave film, der var som gode bøger.«\n– Jeg mødte ham nogle år, før han døde. Han fik en dansk ærespris, og han talte med de filmstuderende. Jeg var en slags ordstyrer. Han svarede indgående på deres spørgsmål og meget kort på mine. Kunne han ikke lide journalister?\n»Han var mistroisk over for dem. Han var blevet såret i forbindelse med sine første film. Nogle film blev forbudte, og den polske presse holdt hænder med regeringen. Han fik ofte skyld for at være på den ene eller den anden side. Når jeg læser hans interviews, kan jeg se, at han svarer med enstavelsesord.\nKrzysztof var god til at tale om film. Han kunne tale med de unge instruktører, og han var en inspirerende lærer. Han ville bare ikke overfaldes af journalister, der tog ham til indtægt for noget politisk. Det skete så ofte, selv med Veronika og Tre farver. Hvorfor vil denne polske instruktør lave film om europæiske idealer?«\n– Vidste du, hvem han var, da I lærte hinanden at kende?\n»Ja, for jeg havde set noget af Dekalog. Jeg skulle egentlig medvirke i et teaterstykke og ville holde ferie, før vi gik i gang. Jeg boede i Amerika på det tidspunkt, og vi havde en plan om at køre tværs over USA, men casteren sagde: Nej, du må komme tilbage og møde denne instruktør.\nDer var ingen garanti for, at det ville blive til noget. Men han brugte en eftermiddag på at tale med hver af de skuespillerinder, han overvejede til rollen. Jeg kunne se, at han var en omhyggelig mand.«\n– Du har arbejdet med andre af de store europæere, Michelangelo Antonioni i Bag skyerne (1995), Theo Angelopoulos i The Dust of Time (2008). Var Kieslowski alligevel noget særligt?\n»Vi lavede to film sammen, og dét var specielt. Både Veronika og Rød er meget karakterorienterede. Kameraet var håndholdt og fulgte min karakter det meste af tiden. For Kieslowski var kameraet som et mikroskop. Det forstørrede de mindste udtryk. Så arbejdet var intenst og fokuseret og personligt. Jeg blev altid bedt om selv at byde ind med detaljer.\nDet var helt anderledes med Angelopoulos. Han havde en stor historisk vision. Skuespillerne kom og gik, de var karakterer som befolkede den, men man kom slet ikke tæt på dem – eller ham – på samme måde.\nDet var bevægende at arbejde med Antonioni. Jeg er meget glad for den film, som vi lavede sammen, og jeg ville gerne have lavet flere. Det var en helt anden måde at arbejde på.\nSom regel sammenligner jeg Antonioni og Krzysztof, når jeg fortæller på universiteter, for de var totale modsætninger. Krzysztof elskede klippeprocessen, så han brugte mange indstillinger for at have noget at arbejde med. Antonioni brugte kun én. Så der var ingen valg at foretage.\nBegge lavede få meget optagelser. Krzysztof lavede to – måske tre, hvis der var problemer. De var meget personlige instruktører, og de kom til at præge mig. Jeg var 23 år, da vi lavede Veronikas to liv. Jeg vidste det ikke, men på en måde var det filmkunstens DNA, jeg fik ind.«\n– Du siger, du blev præget. Hvordan?\n»Hvad der især er blevet hos mig, er hans interesse for det almindelige hverdagsliv – og for dets mysterier. Det usædvanlige ved sædvanlige tider. Han var ikke interesseret i det spektakulære. Han ville finde det mirakuløse i en almindelig samtale på en helt almindelig dag – om det så bare var at se, hvordan sukkeret smelter i en kop kaffe. Dét har jeg virkelig båret med mig.\nDer er meget at sige om Krzysztof. Han brugte en ny fotograf i hver film. Dét er usædvanligt, for andre instruktører bruger så vidt muligt den samme fotograf. De får en signatur og opbygger et fællesskab.\nFotografen på Veronika, Slawomir Idziak, havde virkelig mange ideer. Krzysztof lyttede til ham og sagde: Hvis jeg bruger den samme fotograf flere gange, er det som altid at bruge den samme skuespiller.\nSå han og Slawomir brugte filtre og håndholdt og fandt på en masse finesser. Kameraet, der hænger i en snor og bliver kastet. De kiggede hele tiden gennem søgeren for at se, hvordan landskabet kunne udtrykke nye sandheder.\nHan plejede at sige: Livet er mere end Coca-Cola og en ny bil. Vi er i forbindelse med noget større, men vi ved ikke, hvad det er. Jeg ved ikke, om det er godt eller ondt. Men der er noget mere.\nDet handler om intuition og fornemmelser. Han var altid meget interesseret i de ting. Han kunne lide at finde en fortælling i det, vi aldrig kommer ind på i en samtale. Kosmiske forbindelser i det ordinære.«\n– Det er en anden slags magisk realisme. I Dekalog drukner drengen, fordi hans far stoler blindt på videnskaben. Han regner ud, at isen kan bære, så sønnen må gerne skøjte på søen. Men isen brister alligevel –\n»Ja. Det er en filmkunst, som stiller spørgsmål, ikke sandt? Og derfor ville han ikke give definitive svar. Hverken til journalister eller publikum eller skuespillerne. For han følte, at det begrænsede valgmulighederne. Og han ville hellere have, at publikum undrede sig.\nHan sagde, at det kom sig af tiden med censur. De kunne ikke sige hele sætningen, så de måtte finde en måde at få det til at virke på, hvis de kun sagde halvdelen. Og alligevel var i øjenhøjde med publikum.\nNu var der ingen censurmyndighed, men han blev ved med at tænke på den måde. Jeg giver dem kun en del af sætningen, jeg vil have publikum til at sætte den på plads. Det er sikkert derfor, at filmene bliver ved med at virke moderne. Tilskuerne fylder dem med deres egen tid og kultur.«\n– Ved du, om han havde ideen til Veronika før Jerntæppets fald?\n»Altså, de ting skete jo og fyldte alt. Han ville aldrig have kunnet lave den film, før det skete. Vi lavede Veronika i 1991. Før vi gik i gang, tænkte jeg: Du skal møde en polsk instruktør. Det var meget eksotisk.«\n– For det er vel den samme karakter, som vokser op i Vest og Øst?\n»Det er virkelig en film af sin tid. Den handlede om grænser, der blev åbnet. Fordi han havde været i Cannes med Dekalog, blev han tilbudt at lave Veronika som en koproduktion. Han vidste, at verden åbnede sig. Han kunne have lavet en fransk historie om en polsk pige eller omvendt. Men denne fortælling om dobbelte identiteter, de mystiske forbindelser, havde altid været der. Den franske Veronika sidder i bussen og tager et foto, som den polske Veronika er med på. I så mange år kunne de ikke rejse, som de ville. Jo, det er en politisk film.«\n– Tre år senere lavede I Tre Farver: Rød. Det blev hans sidste film. Vidste han, at han var syg?\n»Han regnede ikke, at han skulle dø. Det var en operation, som gik galt. Han sagde, han var træt og ville trække sig tilbage. Og pressen mente igen, at det var en gimmick. Men han ville hellere skrive manuskripter og lade unge instruktører lave filmene.«\n– Du har også lavet Hollywood-film. U.S. Marshalls sammen med Tommy Lee Jones, for eksempel. Og du var med i Paul Austers The Inner Life of Martin Frost. Føler du, at tiden med Kieslowski satte dig i bås som arthouse-skuespiller?\n»Fornylig var jeg med i Netflix-serien The Affair. Da jeg lavede U.S. Marshalls var det jo for at prøve at gå en helt anden vej. Det er sandt, at i Amerika er Kieslowskis film referencen. Men jeg tror ikke, de spørger mig, fordi det var arthouse. De spørger, fordi hans film bevægede dem.«\nSe også: Krzysztof Kieslowski: Tre Farver Blå (1993); Krzysztof Kieslowski: Tre Farver Hvid (1994); Krzysztof Kieslowski: Tre Farver Rød (1994) og Krzysztof Kieslowski: La Double vie de Véronique (1991)\nIrène Jacob blev interviewet på Hotel Grand i Paris den 16. januar 2017\nFotos: Mk2/ Miracle Film/ Wim Wenders Stiftung/ Artificial Eye/ Celebrity Wallpapers/ Netflix\nAlle de nævnte film bliver streamet og er udgivet fysisk på blu-ray\nInterviewet stod i Weekendavisen Kultur 30.06.2017\nEtiketter: 1990s, 2010s, Europa, Fransk film, Irène Jacob, Koldkrigsår, Krzysztof Kieslowski, Polen, Schweiz, Tre Farver, Trois Couleurs, Veronikas to liv


8 TEGN: Er din kollega sociopat? - MX.dk\nAf webstud/JL - 30/10-15 21:06\n8 TEGN: Er din kollega sociopat?\nArbejder du sammen med en person, som du ikke kan døje? Det kan der måske være en grund til.\n8 tegn på, at din kollega er sociopat. 8 tegn på, at din kollega er sociopat. 8 tegn på, at din kollega er sociopat. 8 tegn på, at din kollega er sociopat. 8 tegn på, at din kollega er sociopat. 8 tegn på, at din kollega er sociopat. 8 tegn på, at din kollega er sociopat. 8 tegn på, at din kollega er sociopat.\nArbejder du sammen med en sociopat?\nAlle vil før eller siden have en kollega, som de ikke bryder sig om. Oftest er der tale om en person, som man ganske enkelt bare ikke spiller sammen med - men der kan også være tale om en sociopat.\nInden for kriminalpsykologi er sociopati en særlig form for personlighedsforstyrrelse, der bl.a. kendetegnes ved manglende ansvarsfølelse og respekt for sociale normer og forpligtelser.\nOg det er lige straks værre.\nBaseret på iagttagelser af klinisk psykolog Martha Stout, der har skrevet bogen 'The Sociopath Next Door', har Bustle.com fundet otte tegn på, at du arbejder sammen med en sociopat.\nDin kollega er charmerende\nMan kan sagtens være karismatisk uden at være sociopat, dog er charme et fællestræk for mange med lige netop denne dyssociale personlighedsstruktur. Da disse personer ofte er i centrum, kan kollegaer også få det indtryk, at vedkommende laver en masse, selvom det ofte er det modsatte, der gør sig gældende.\nDin kollega mangler empati\nDin kollega er måske nok så charmerende, men har vedkommende nogle nære relationer på arbejdspladsen? Manglende empati gør det svært for sociopater at agere med andre på et dybere plan.\nDin kollega keder sig konstant\nIfølge Stout lider mange sociopater af en næsten invaliderende kedsomhed, der kun kan løses ved at lave små "spil", som kun de selv kan vinde. Dette ved at opsætte nogle situationer, hvor andre er nødt til at handle på en måde, de ikke ellers ville have gjort.\nDin kollega er kronisk løgner\nSociopater lyver ofte og uden grund bare for at se, om de kan slippe afsted med det, og ikke fordi der er en reel grund til det. Løgnen kan være at have spist frokost et sted, men fortælle kollegaerne at det var et andet.\nDin kollega er manipulerende\nEn kollega, der lider af sociopati, har det med at manipulere med andre for nydelsens skyld. Dette for eksempel ved at få sine kollegaer til at lave vedkommendes arbejde, så disse får ekstra meget at se til. Sociopater kan også få kollegaer til at tvivle på egne evner.\nDin kollega har ingen grænser\nSociopater giver ikke noget for andres følelser og meninger og har derfor intet imod at lade dig arbejde over eller at kræve, at du holder din telefon åben dag og nat.\nDin kollega er uansvarlig\nSkyld- og ansvarsfølelse er ikke del af sociopaters følelsesrepertoire, og da de, som tidligere beskrevet, har hang til kedsomhed, har de intet imod ikke at løse deres opgaver eller - igen - at manipulere andre til at løse dem for sig.\nDin kollega bliver nemt vred\nI sin bog 'The Mask of Sanity' har psykiater Hervey Cleckley identificeret de vigtigste karakteristika for en sociopatisk person. Umotiveret og asocial adfærd. En af disse er "utilstrækkeligt motiveret asocial adfærd." Det vil sige, at personen ud af det blå kan blive meget rasende over en tilsyneladende lille sag.


The Camilla Diaries ⎜ Blog om skønhed, mode og livsstil: maj 2014\nEksamen på hjernen!\nDe sidste par dage og de næste også (indtil mandag faktisk) står i høj grad på eksamensprojekt for mig. Jeg har nemlig været sammen med et par af mine gode veninder fra studiet til sparring med hinanden, og så lavede vi bare en hyggelig situation ud af det med en sleepover, lækker grillmad og masser af hygge. Dog fik vi nok ikke lavet helt så meget på projektet, som vi havde håbet på, men sådan går det jo nogle gange. Men ej, hvor jeg bare glæder mig til projektet er afleveret - det bliver så skønt, for det hænger mig allerede langt ud af halsen. Håber det går godt med jeres eksaminer!\nI morgen tager jeg hjem på forlænget weekend ved mine forældre, hvor vi bl.a. får gæster til spisning i morgen aften, og lørdag aften skal jeg til en stor dobbelt 50 års fødselsdag hos min onkel og hans kæreste, så det bliver bare vildt hyggeligt. Har I nogle spændende planer for Kristi Himmelfarts-ferien? :)\nIndsendt af Camilla kl. 23.27 2 kommentarer:\nEtiketter: Bøger, Hverdag\nIndsendt af Camilla kl. 14.51 6 kommentarer:\nLidt om min weekend..\nJeg håber I alle har haft en skøn weekend. Min har været ganske okay. I går var jeg jo på arbejde, mens stort set resten af Aalborg var til karneval, så det var nu ikke ligefrem, fordi vi havde den travleste dag. Dog gjorde jeg også lidt ekstra ud af makeuppen i anledning af karnevalet (arbejder i Matas til info) med et lidt Gatsby/20'er inspireret look, så det var nu meget sjovt. Derudover havde jeg besøg af Minnie og mine forældre til aftensmad, hvor vi fik lækker pizza. Og så fik min far fikset lidt ting i min lejlighed ;) Jeg var dog så træt efter de kørte hjem, at jeg allerede gik i seng kl otte på en lørdag aften - jeg lever bare den vilde ungdom, må man sige!\nI dag har jeg ikke lavet det helt store udover selvfølgelig at være nede for at stemme. Og det endte da også med at blive en kompliceret omgang. Først kom jeg ud til en punkteret cykel, som jeg dog heldigvis godt kunne fylde noget luft i, som ikke sev ud med det samme. Så havde jeg taget fejl af valgstedet og måtte i stedet noget længere væk, end jeg havde troet. Da jeg så havde været inde og stemme og ville cykle hjem, var cyklen pludselig så håbløst punkteret, at luften slet ikke kunne holde sig i slangen i mere end nogle få sekunder. Så jeg måtte trække cyklen de 2,5 km hjem igen i nogle klipklappere, der ikke var specielt praktiske at gå i. Så jeg var ikke lige i det bedste humør. Men stemt, det fik jeg da!\nEtiketter: Dyr, Hverdag, Makeup\nSkal du ud at rejse i sommerferien?\nNu gik jeg lidt i det seriøse hjørne tidligere på ugen med snak om a-kasser, så det fortsætter jeg lige lidt med - denne gang handler det dog om rejseforsikringer i stedet for. Det er jo snart højsæson for rejser til udlandet, og jeg er selv så heldig at skulle en tur til Sydspanien, hvilket jeg glæder mig helt vildt til!\nMen i forbindelse med denne rejsetid, så er det også bare super vigtigt at sikre sig, at man har en rejseforsikring. For så er man dækket ind i tilfælde af en lang række problemer, som kan opstå på en ferie. Det kan fx være lægebehandling, hjemtransport, erstatning for forsinket bagage og meget mere. Jeg benytter mig selv af Topdanmark og har i den forbindelse fået udleveret et smart rejseforsikringskort, som jeg tager med mig på ferie. Så har man nemlig altid kontaktoplysninger og sit forsikringsnummer med sig, hvilket er super smart og betryggende, så man ikke står der i et fremmed land, og ingen idé har om, hvad man skal gøre i en allerede presset situation. Sådan noget betyder rigtig meget for mig, for jeg er lidt af et tryghedsmenneske. Så jeg kan kun anbefale at få styr på rejseforsikringen inden, man rejser ud i den store verden, og jeg har i hvert fald kun gode erfaringer med Topdanmark :)\n(I samarbejde med Topdanmark)\nHar du stemt til EU-valget?\nDet er jo nemlig bare SÅ vigtigt at bruge sin stemme, når man nu er så heldig at have den! Er du meget i tvivl om, hvad du skal stemme (ligesom jeg har været), så synes jeg, du skal prøve DRs kandidattest, som virkelig hjalp mig meget. Så når jeg tager ned og stemmer efter, jeg har skrevet dette færdigt, stemmer jeg på den kandidat, jeg var mest enig med ifølge testen - én jeg ellers aldrig havde fundet ud af at stemme på. Så husk det nu! Og der er stadig masser af tid endnu, valgstederne lukker nemlig først kl. 20. Har DU tænkt dig at stemme? Hvorfor/hvorfor ikke? :)\nIndsendt af Camilla kl. 16.10 4 kommentarer:\nJeg har længe haft i tankerne, at jeg skulle have oprettet en facebookside til bloggen, så der er mulighed for at følge den der til dem, der har lyst til det. Jeg har bare aldrig lige fået sat mig ned og gjort det før her i eftermiddags. Men nu er det altså så muligt at følge bloggen på facebook LIGE HER, hvis det skulle have interesse ;)\nDagen i dag har ellers ikke været specielt begivenhedsrig. Blev vækket rimelig brat kl. 8 af et ordentligt tordenskrald, men faldt hurtigt i søvn igen. Senere var jeg ude på en lang cykeltur, handlede ind, løb en tur, og så har jeg ellers bare hygget med mad og lidt snacks her til aften foran fjernsynet. I morgen skal jeg på arbejde, hvorefter jeg får besøg af mine forældre, da der er en del ting, min far skal fikse for mig i min lejlighed, haha. Ellers har jeg vist ikke så mange planer for weekenden. Skal I noget spændende? Rigtig god weekend i hvert fald!\nIndsendt af Camilla kl. 22.42 2 kommentarer:\nDagens outfit i total sommerstil!\nKjole: Zara - Cardigan: H&M (lang udgave) - Sandaler: Ukendt - Taske: David Jones\nSolbriller: Ray-Ban - Ur: Dolce&Gabbana - Ringe: Spinning/Birgitte Munch\nHvilken døje jeg måtte igennem med disse billeder! Måtte to gange starte forfra med redigeringen, fordi Photoshop crashede, men så kan jeg vel bare lære at gemme undervejs. Men i hvert fald et outfit fra i dag, hvor vejret jo bare var så fantastisk, at jeg måtte lufte mine vinterblege ben. Det var nu dejligt! Kjolen købte jeg på udsalg sidste sommer i Lübeck, og den er helt sikkert én af mine favoritter, selvom jeg lige har haft glemt den lidt i en periode. Dagen stod mest af alt på en lille tur inde i byen med nogle veninder, hvor vi fik frokost på Jensens Bøfhus (salatbar og pomfritter til mig!) og ellers kiggede lidt butikker og sådan. Super hyggeligt! Håber også I nyder vejret :)\nIndsendt af Camilla kl. 23.34 6 kommentarer:\nFlere lækre ting fra H&M\n1. Kjole, 199 kr - 2. Top, 179 kr - 3. Skjorte (lignende) - 4. Top, 90 kr - 5. Top, 179 kr - 6. Maxikjole, 129 kr\n7. Kjole, 249 kr - 8. Kjole, 129 kr - 9. Top, 90 kr - 10. Skjorte, 179 kr - 11. Kjole, 179 kr\n12. Espadrillos, 149 kr - 13. Espadrillos, 179 kr - 14. Top, 174 kr - 15. Skjorte, 179 kr - 16. Bluse, 199 kr\n17. Sandaler, 179 kr - 18. Kimono, 179 kr\nNu har jeg jo lige lavet et indlæg med forskellige shorts og nederdele fra H&M, men min begejstring for deres ting stopper skam ikke der. Jeg var nemlig et smut i én af deres butikker for nyligt, og jeg faldt bare for så utrolig mange smukke ting derinde. Er vild med deres sarte farver og feminine snit med masser af fine blondedetaljer. Det sørgelige ved det er så bare, at jeg absolut ikke har nogle penge at shoppe for denne måned, så jeg måtte skynde mig ud igen for at undgå fristelserne. Øv! Men jeg tænkte at jeg alligevel ville drømme lidt videre i form af denne collage med super mange lækre items - kunne slet ikke lige begrænse mig. Og så har de i øvrigt 30% på en del af toppene til og med i morgen!\nEr I lige så vilde med H&Ms look for tiden, som jeg er?\nP.S. Jeg lavede collagen tidligere i dag, men siden da har de åbenbart fjernet nr. 3 fra deres side - jeg kunne i hvert fald slet ikke finde den igen, kun én der minder om den. Beklager! Men orkede ikke lige lave collagen om pga. den ene ting ;)\nIndsendt af Camilla kl. 23.18 Ingen kommentarer:\nDette er måske et lidt utraditionelt emne her på bloggen, men det er under alle omstændigheder rigtig vigtigt. Det handler nemlig om at være medlem af en a-kasse, hvilket alle selvfølgelig bør være. For vi kan jo allesammen risikere at stå uden arbejde, og så er det bare virkelig betryggende at vide, at man så kan få dagpenge, mens man leder ihærdigt videre efter et nyt arbejde. Leder du efter en a-kasse, kan du med fordel vælge FTF-A.\nJeg har selv været medlem af både en fagforening og a-kasse i nogle år nu, selvom jeg "kun" er studerende. Det er nemlig en super god idé at melde sig ind allerede som studerende, hvor man nemlig får gratis medlemsskab ved FTF-A. Og så har man nemlig den kæmpe fordel at kunne få dagpenge som færdiguddannet, hvis man endnu ikke har fundet sig et arbejde. Det er virkelig betryggende for mig, da mit sidste semester på studiet består af først et praktikophold og så efterfølgende en stor bacheloropgave. Så jeg behøver ikke at gå rundt og stresse helt vildt over ikke at have fundet et arbejde endnu og kan i langt højere grad koncentrere mig om min bacheloropgave, for hvis jeg nu skulle stå uden arbejde som nyuddannet, så går jeg ikke helt på røven. Det er altså virkelig en god ting. Så husk nu a-kassen! :)\n(I samarbejde med FTF-A)\nShorts og nederdele fra H&M\n1. 50 kr (link) // 2. 99 kr (link) // 3. 179 kr (link) // 4. 179 kr (link) // 5. 199 kr (link)\n6. 80 kr (link) // 7. 199 kr (link) // 8. 199 kr (link) // 9. 129 kr (link) // 10. 129 kr (link)\n11. 179 kr (link) // 12. 99 kr (link)\nJeg fik ryddet godt og grundigt ud i mit tøjskab her den anden dag, og der gik det op for mig, at jeg ikke har specielt mange shorts at vælge i mellem, og da jeg skal på ferie til Spanien i år, hvor der jo altid er super varmt, må jeg nok hellere få investeret i lidt nye shorts eller nederdele. Derfor har jeg samlet denne collage fra H&M, da de altid har så mange fine ting, der ikke mindst er til at betale. Jeg tror helt sikkert, jeg skal have et par nye denimshorts, men derudover har de også så mange lidt finere modeller, som jeg helt sikkert også godt kunne bruge et par af! Desværre har jeg ikke rigtig nogle penge at shoppe for denne måned, så jeg må vente til vi får løn igen ;)\nIndsendt af Camilla kl. 22.52 2 kommentarer:\nHvor har der bare været skønt vejr de sidste par dage! Jeg har dog desværre ikke lige kunnet nyde det helt så meget som ønsket. I går havde jeg nemlig besøg af min mor, hvor vi fik gjort godt og grundigt forårsrent i hele min lejlighed. Det var bare så utrolig skønt at få gjort, så nu føler jeg bare at hele lejligheden skinner. I dag har jeg så været på arbejde det meste af dagen - jeg fik dog alligevel lige nydt solen lidt, da jeg kom hjem, så det var skønt med lidt D-vitaminer til kroppen. Jeg har nemlig fået konstateret en ret så stor mangel på D-vitaminer ifm. en blodprøve, jeg fik taget i sidste uge. Så der er ikke noget at sige til, at jeg har følt mig utrolig træt og ugidelig i noget tid nu. Så nu tager jeg et ordentligt vitamintilskud hver dag og sørger for at være mere i solen, så håber jeg, at min energi vil vende hurtigt tilbage! :)\nEr der forresten nogle af jer der har set sæson 5 finalen af The Vampire Diaries? Åh gud det var et crazy afsnit! Jeg græd og græd og græd så lidt mere igen - det var faktisk en smule pinligt haha, men det var bare så følelsesladet. Jeg kan da bare slet ikke vente til oktober på den nye sæson :( Hav en skøn weekend allesammen!\nIndsendt af Camilla kl. 23.49 2 kommentarer:\nEt lille tip: Nye Ole Henriksen renseservietter på tilbud\nOle Henriksens orange pakke med renseservietter til ansigtet har længe været ret så berømte, men desværre også rigtig dyre (de kostede 195 kr før). Nu er der imidlertig kommet en opdatering af serien med renseservietter med tilføjelsen af to nye varianter, samt en prissænkning til 129 kr. Dog kører Matas lige nu et introduktionstilbud på dem, så de blot koster 99 kr indtil d. 24. maj. Det er da et godt tilbud! Godt nok er det måske stadig en smule dyrt for noget så simpelt som renseservietter, men de er bare super lækre og så smarte de dage, hvor man bare ikke orker at fjerne makeup.\nJeg har selv lige købt den mintfarvede pakke i dag, som er eksfolierende og til den mere fedtede hud. Jeg har allerede afprøvet én og er ganske imponeret! Den har nemlig en ru overflade, så man virkelig føler, at huden bliver eksfolieret og renset i dybden. Derudover findes den orange, som giver udstråling og opstramning til huden, mens den lilla er mere sensitiv, og derfor også kan bruges til øjenmakeuppen (også vandfast). Jeg synes i hvert fald de er vildt lækre alle tre og kan kun anbefale at prøve dem. De føles i hvert fald rigtig gode ved huden, hvilket normalt ikke er tilfældet ved ret mange renseservietter (for mig i hvert fald). Min hud blusser fx fuldstændig op af dem fra Derma, selvom de jo burde være meget milde. Det gjorde dog den slet ikke i dag med disse, selvom det var den eksfolierende variant :)\nIndsendt af Camilla kl. 23.00 Ingen kommentarer:\nDagens outfit med masser af blonder\nKjole: H&M - Cardigan: Vero Moda - Sko: H&M - Ur: Michael Kors - Ring: Skagen\nSå blev det endelig tid til et nyt outfit her til bloggen - der er efterhånden gået et par uger siden det sidste af én eller anden grund. Men dette outfit afspejler i høj grad min kærlighed til blonder i form af kjolen og skoene, som begge har de fineste blonder. Derudover har jeg måttet finde de tykke tights frem igen, for der har da bare været det mest elendige vejr på det sidste. Heldigvis lyder det da til, at der snart kommer godt vejr igen. Det vil jeg glæde mig til!\nI dag har jeg været til fremlæggelse af det sidste projekt på denne uddannelse, det er altså en vild tanke! Så nu har jeg faktisk læseferie, og det er nu meget skønt. I morgen har jeg nogle forskellige ting, jeg skal først på dagen, og om aftenen kommer min mor på besøg og overnatter her, da vi har nogle projekter i min lejlighed på fredag. Det bliver så hyggeligt :)\nIndsendt af Camilla kl. 22.22 4 kommentarer:\nForårsstemning hos Rosemunde\nJeg har før skrevet om Rosemunde, som er et skønt dansk tøjmærke, som laver de flotteste klassiske og feminine designs bl.a. med masser af blonder, som jeg jo har en kæmpe svaghed for. Derudover bliver der lagt stor vægt på materialer af høj kvalitet, hvilket jo altid er godt, specielt med klassiske og tidsløse designs, som jo kan bruges i mange år.\nSom I kan se, har jeg samlet nogle af mine favoritter fra deres webshop på den ovenstående collage. De har både tøj til børn og til kvinder, fx masser af fine kjoler, som kan findes via dette link til deres hjemmeside. Jeg er helt vild med den hvide kjole med blondedetaljerne fra collagen - den er så fin! Derudover har de masser af super lækre blazere, og jeg kunne virkelig godt tænke mig én i grå, men den lyse er også bare så fin og ser blødere og mere behagelig ud end sædvanlige blazere. Og som I kan se, så er jeg også helt vild med mange af deres skjorter - de kan bare bruges i så mange forskellige sammenhænge, og så elsker jeg de feminine detaljer. Så fint!\nKender I til Rosemunde, og har I nogle favoritter fra deres side?\n(I samarbejde med Rosemunde)\nIndsendt af Camilla kl. 22.08 4 kommentarer:\nLidt billeder fra denne weekend\nElsker bare når jeg fanger et sjovt øjeblik med Minnie med kameraet!\nDen smukkeste himmel ved solnedgang fredag aften!\nBlomsterne på de japanske kirsebærtræer synger på sidste vers - ærgerligt de blomstrer så kort tid..\nNogle gange bliver man bare så træt, at det ikke betyder noget om man falder i søvn oven på et par bukser ;)\nSom I nok kan regne ud udfra billederne, så har jeg været et smut hjemme ved min familie i weekenden, hvilket resulteret i en masse billeder. Ellers har weekenden bare stået på hygge, god mad, Eurovision, gåture med Minnie og ja, afslapning. En weekend lige efter mit hoved! Denne uge har jeg nogle få skolerelaterede ting på mit skema, men derefter står det faktisk allerede på læseferie for mit vedkommende. Det er vildt, at endnu et semester allerede er gået, og nu har jeg faktisk slet ikke mere undervisning tilbage på denne uddannelse (næste semester er praktik + bacheloropgave). Det kan jeg slet ikke lige forholde mig til - tiden flyver afsted!\nIndsendt af Camilla kl. 22.45 12 kommentarer:\nNy sort blazer fra H&M\nBlazer fra H&M, 249 kr\nÉn af de mest klassiske stykker tøj, man bare skal have i sit klædeskab er jo en sort blazer. Den jeg havde, har dog altid været lidt for stram i ærmerne, så jeg har ikke brugt den særlig tit. Og jeg har bare aldrig lige fået købt en ny, da de jo er lidt halvdyre, og så har der bare altid lige været noget andet, jeg hellere ville bruge pengene på. Men her for nyligt faldt jeg over denne fra H&M, som kun kostede 249 kr, hvilket jo bestemt ikke er galt for en blazer, og så slog jeg til. Den er super klassisk, flot og ikke mindst behagelig at have på, så jeg er så glad for den. Så hvis du er på udkig efter en lækker blazer, der er til at betale, så synes jeg helt klart, du skal overveje denne! :)\nDior fluid stick i "754 Pandore"\nSom jeg nævnte i indlægget om mine skønhedsfavoritter fra april, så har Dior lanceret et nyt læbeprodukt, der hedder "fluid stick", som er en blanding mellem en læbestift og lipgloss. De er nemlig helt vildt farvepigmenterede og holdbare som en læbestift, men super glossy som en lipgloss uden på nogen måde at klistre på læberne. Jeg har prøvet den klassiske Dior-farve "754 Pandore", som er en skøn rød farve, og jeg er helt vild med den!\nDen påføres som en lipgloss, men er virkelig farvemættet og kan næsten ikke mærkes på læberne - den føles faktisk lidt som vand på læberne i starten og føles bare meget fugtgivende, mens man har den på. Det kan godt være lidt svært at påføre den pænt i kanterne, men når den så sidder rigtigt, så er den virkelig holdbar og flytter sig ikke. Så jeg synes det er et virkelig fedt produkt! På billederne har den siddet på læberne i i hvert fald et kvarters tid, så selvom den er "tørret ind" på læberne er den stadig meget glossy. Hvad siger I - har I prøvet Diors fluid sticks? :)\nIndsendt af Camilla kl. 23.21 Ingen kommentarer:\nVegetariske burgere med portobellosvampe\nHvis det skulle være gået nogens næse forbi, så er jeg jo vegetar (eller næsten i hvert fald - spiser en smule fisk en sjælden gang) og har været det i over fem år nu. Siden da har jeg ikke spist så mange burgere, da en burger uden bøffen bare ikke er ret meget ved. Men så kan man jo heldigvis finde nogle alternativer til bøffen, hvilket jeg flere gange har gjort fra fx helsekostforretninger, hvor man kan få vegetariske bøffer. Men i går prøvede jeg så noget helt nyt, og brugte i stedet en portobellosvamp som bøf, og det var simpelthen bare så lækkert, og helt sikkert noget, jeg skal gøre mange gange i fremtiden. Så jeg tænkte jeg ville dele tippet - både til andre vegetarer eller hvis man bare lige har lyst til at prøve en ny udgave af den klassiske burger. Så her er, hvad jeg gjorde:\nSalt og evt. andre krydderier\n..og hvad du nu ellers vil have i burgeren!\n1. Fjern stilke og lameller fra svampene.\n2. Bland et par spiseskefulde olivenolie med salt, hvidløg og evt. andre krydderier og pensl svampene på begge sider.\n3. Steg svampene i ca. tre minutter pr. side.\n4. Servér i burgerbollen med tilbehør efter ønske. God fornøjelse og velbekomme!\nIndsendt af Camilla kl. 21.56 3 kommentarer:\nVil lige tippe jer om, at der endelig er kommet en musikvideo til Lana Del Rey's nyeste single "West Coast", og den lever bestemt op til den tidligere standard af hendes videoer. De er altså så gode! Og så elsker jeg virkelig sangen - var ikke helt skudt i den i starten, men jo mere jeg hører den, jo mere elsker jeg den. Det er helt klart min yndlingssang for tiden! Hvad siger I til sangen og videoen?\nP.S. Det eneste jeg virkelig ikke kan lide ved hendes videoer er, at hun altid skal ryge i dem (og i virkeligheden for den sags skyld). Rygning bliver bare aldrig charmerende, og da specielt ikke når man lever af sin smukke stemme. Fy! ;)\nNogle øjeblikke fra den sidste tids Instagram\n// 1. Lækre strawberry daiquiris med en sød veninde // 2. Et billede af mit nyklippede hår\n// 3. Minnie lå og puttede ved siden af mig, da jeg var syg i påsken. Aww!\n// 4. Min mor lavede nogle skønne müslibarer // 5. Var på restaurant i påsken og fik den lækreste pastaret\n// 6. Shopping med mor er det bedste - og dyreste!\n// 7. Lækker smoothie med en sød veninde // 8. Skøn aftensmad med tærte og babyspinat\n// 9. Alt for smukke blomstrende japanske kirsebærtræer!\n// 10. Nogle gange har man bare brug for lidt kalorier // 11. Flere smukke blomster - elsker foråret!\n// 12. Lidt dessert her til aften: skyr (pære/vanilje fra Cheasy!) med müsli og friske hindbær. Mhmm!\nFølg mig på Instagram: @camillaolesen\nIndsendt af Camilla kl. 21.32 5 kommentarer:\nEtiketter: Fotografering, Hverdag, Mad\nIndsendt af Camilla kl. 23.28 5 kommentarer:\nInspiration til en sommerklar altan\nDisse billeder er fra samme tid sidste år (link til indlægget), hvor jeg gav min altan en tiltrængt makeover, så den blev sommerklar, og jeg har bare været så glad for den lige siden, og brugte virkelig så meget tid på den gennem sommeren. Så jeg tænkte at jeg ville dele billederne igen, hvis I nu står og mangler inspiration til, hvordan i kan pifte jeres altan op.\nTæppet, som er fra Silvan, er virkelig bare den bedste investering. Udover at det giver en mere haveagtig fornemmelse, så gør det virkelig også bare underværker for, hvordan altanen er at opholde sig på. Før var det jo nemlig bare et betongulv, som bare altid var koldt for fødderne, hvilket tæppet slet ikke er. Så det er jeg bare så glad for! Derudover elsker jeg det lille bord, så man kan nyde sin aftensmad udenfor. Og så har jeg selvfølgelig også en solstol, som kan lænes tilbage, så man rigtig kan ligge at nyde solen. Så jeg kunne faktisk slet ikke forestille mig en skønnere altan!\nHar I ellers nogle tips til, hvordan man kan gøre sin altan super hyggelig? :)\nIndsendt af Camilla kl. 22.22 Ingen kommentarer:


RUGBRØD MED SURDEJ - HVOR SVÆRT KAN DET VÆRE? af Lars Holmsted (e-bog, pdf)\n> E-bøger>RUGBRØD MED SURDEJ - HVOR SVÆRT KAN DET VÆRE\nRUGBRØD MED SURDEJ - HVOR SVÆRT KAN DET VÆRE (E-bog, Pdf, Dansk)\nDato for udgivelse: 2017-08-05\nIllustrator: Troels Degett Holmsted\nLystfiskere sætter sig ind i fiskens adfærd og forsøger at tænke som en fisk. Lystbagere sætter sig ind i surdejens adfærd og forsøger at tænke som en surdej! Rugbrødsbagning gør dig til et lykkeligere og bedre menneske. Det klarer måske...\nLystfiskere sætter sig ind i fiskens adfærd og forsøger at tænke som en fisk. Lystbagere sætter sig ind i surdejens adfærd og forsøger at tænke som en surdej! Rugbrødsbagning gør dig til et lykkeligere og bedre menneske. Det klarer måske ikke alle dine problemer, men det er et godt sted at starte. Friskbagt rugbrød dufter lokkende og forførende som en balsamisk brise fra min elskede, når hun skumfrisk stiger op af havet. Den sprøde rugbrødsskorpe brydes med en klang så fin og ren som tonen fra Jan Garbareks klagende tenorsax. Smagen er vederkvægende, vanedannende og bredt sammensat af fine nuancer som i den bedste franske rødvin. Hjemmebagt surdejsrugbrød smager godt og har ikke meget til fælles med de små skiveskårne pakker, du finder på supermarkedets hylder. Er du først kommet med på surdejsvognen, er der ingen vej tilbage. At skrive en hel bog om en enkelt opskrift på rugbrød kan lyde som en umulig opgave. Det er det imidlertid ikke. Jeg er den lykkelige ejer af et halvt hundrede mere eller mindre opndsomme rugbrødsopskrifter. Ergo: Der er mange måder at bage på! Denne lille bog er mit bud. Tag det, du kan bruge, tag det, der passer til dit humør, dine rutiner, din smag – og lad resten ligge. Bag, som det passer dig! Lars Holmsted


Plywood plader – Leje af tæpperenser jem og fix\nHos BygMax kan du købe krydsfiner til alle formål og i forskellige træsorter. Se vores store udvalg og gode priser. Tag- og gulvkrydsfinér Østen Malay krydsfinér Støbekrydsfiner/ karosseripladeMarine plywood – Lav-det-selv.\nForum/aft/144576Lignende10. Har lige fået chock’et over prisen på mm marine plywood. Min bådebygger vil have næsten 80kr.\nDørk i kahyt samt udskiftning af plader v. Krydsfiner – flere størrelser og lave priser jem fixhttps://www. Billige plader i krydsfiner. Krydsfiner kan bruges til et utal af byggeprojekter, og i denne kategori finder du et udvalg af billige krydsfinerplader i høj kvalitet. Trailer renoveringsplade mm Krydsfiner mm Krydsfiner mmKrydsfinér – Krydsfiner-Handelen A/Swww.\nLignendeKrydsfinér af lavere kvalitet – til emballage, køreplader, afskærmning m. Der er ikke garanti for at pladerne må bruges i byggeri eller til indendørs anvendelse. Se webshoppens muligheder indenfor konstruktionsplader, hvis planlægger et byggeprojekt. Alle plader er fleksible og kan tilpasses størrelsen, så de matcher . Køb emballagekrydsfiner i høj kvalitet online! Vi har et bredt udvalg af emballagekrydsfiner i mange størrelser, velegnet til bla. Du finder mange forskellige slags størrelser og farver i vores udvalg.\nHar du behov for at få skåret pladerne til, . Bygma har et stort udvalg af plader i krydsfiner. Køb online til dit byggeprojekt hos Bygma. CE-mærkningen er normalt påtrykt pladen på ikke-overfladebelagt WISA krydsfiner.\nFor overfladebelagt krydsfiner, fremgår CE-mærkningen af pakken.\n← Stihl 260


En youtube/YT kanal??? | Børnetelefonen\nEn youtube/YT kanal???\nHej, er en pige på 12 år.\nNæsten alle i min klasse har en YT kanal og jeg vil også have en, men ved ikke hvordan jeg skal spørge mine forældre.\nHej pige på 12 år:)\nJeg er selv 15 år, og dit problem er faktisk lidt det samme som mit.\nDet jeg ihvertfald gjorde var; Jeg har altid gerne ville være youtuber, og en dag efter sommerferien, så hør jeg at næsten alle i min klasse har fået deres EGEN youtube kanal...!:c (I don't like that?!) Jeg har jo altid gerne ville være youtuber, men jeg tænkte at; Jeg ville ikke være ens i flokken (if you know what i mean) så jeg besluttede mig for, at jeg ikke ville have en youtube kanal. :)\nMvh K på 15 år;)\nJeg kan godt forstå dit problem og jeg synes det er rigtig synd for dig. Det er aldrig rart ikke at være ligesom de andre. Jeg synes at du skal først spørge de andre i din klasse hvordan de fik spurgt deres youtube kanal. Det kan være det hjælper;) Du kan også prøve at forberede hvad du vil sige til dine forældre(hvad du har tænkt dig at bruge din kanal til, hvorfor du gerne vil have den osv.)\nPigen på 13 år:)\nAltså, der er ikke andet end at bare springe ud i det og spørge dine forældre.\nIndsendt af: Pigen445, Pige 11 år\nHej pige jeg syntes du skal spørge dine forældre i en andens navn jeg har selv tænkt på at starte du kan også være med i en vens video og visse dem den....håber du kan bruge mit råd...hilsen en anden pige...!'\nIndsendt af: Nice memes, Dreng 13 år\nJeg har selv prøvede at lave et YT-kanal. Det er altså sjældent at der er nogen der vil se videoer som man lægger op. Jeg siger ikke at du ikke skal. Men jeg siger bare at du skal have en plan over hvad din kanal vil komme til at blive før du går i gang med den.\nHej, det er mig der har sendt brevet.\nJeg vil starte en YT kanal fordi folk siger jeg er god til redigering og alt det der,\nOg dem fra min klasse der har en YT kanal mange af dem har ikke spurgt deres forældre.\nIndsendt af: Beauty_cille, Pige 13 år\nDet jeg gjorde, jeg spurgte bare min forældre om det var okay hvis jeg lavede en youtube kanal da der er en del fra min klasse der havde en! <3 Hilsen Cecilie\nIndsendt af: Love_your_self, Pige 11 år\nBare sig det lige lige som jeg gjorde bare sig: mor/far alle i min klasse har en ykanal må jeg også få en?. Det hjalp mig


marts 2016 - Kandyman\nSweet Deed #48\n27. marts 2016 by Kandyman\nNår jeg er i fitness centeret, ser jeg en masse tonse afsted på løbebåndet. Jeg har ikke selv løbet på løbebåndet i en evighed. Det er uendeligt kedeligt, også selv om der er tv.\nSynes du også løbebåndet i centeret er vildt kedeligt? Jeg kender en sjov og motiverende måde at spice turen lidt op på. Du vil opleve, at du kommer til at gå/løbe længere end du havde planlagt.\nDet er med hjælp fra DM-Aid, som har søsat kampagnen “Gå en kilometer for Yemen”. Den nye kampagne går ud på at man donerer 10 kroner for hver kilometer man går. Pengene går til en dignity kit til de yemenitiske kvinder, som er hårdest ramt af krigen i Yemen.\nJeg fik genfundet lysten til at bruge løbebåndet. Det skulle udnyttes. Jeg satte hældningen på 15%, så gåturen blev lige så hård og stejl som et bjerg. Op ad bakke, men slet ikke så meget, som livet er for mange yemenitter i øjeblikket.\nDerefter gik jeg raskt i 4 kilometer. Og det er på trods af, at jeg normalt er ved at dø efter fem minutter. Så på med løbeskoene, måske kan det også motivere dig til at tage en god tur på løbebåndet!\nSweet Deed #47\n20. marts 2016 by Kandyman\nHusker du kørestolsbrugeren M og hans mor? Jeg kontaktede dem for at høre om M ville ud for en stund og lave noget. Moren foreslog at vi kunne tage i biografen. Det syntes jeg var en god idé.\nVi besluttede at tage i Palads. Men vi måtte først sikre os, at det var egnet til kørestolsbrugere. Til min store overraskelse fik vi at vide, at det ikke var egnet. Vi fandt ud af, at filmen også kørte i Fields, som til gengæld var handicapvenlig. Der havde ingen af os været før, så det passede os fint.\nFilmen var underholdende og vi grinte meget under hele forestillingen. Vi havde en rigtig hyggelig tid. Jeg blev efterhånden ekspert i at betjene kørestolen og folde den sammen. Men jeg har også erfaret noget andet. Kørestolsbrugere møder virkelig store fysiske udfordringer i dagligdagen. Kantsten, trappetrin, små elevatorer og smalle døre. Noget som vi andre sjældent tænker over, men som forhindrer disse mennesker i at bevæge sig rundt på lige fod med andre.\nDanmark halter stadig med tilgængeligheden for kørestolsbrugere. Det skulle man ikke tro, vel? Graden af et handicap afhænger meget af den fysiske tilgængelighed. Vi bør derfor hæve det fysiske miljø til en standard hvor alle, herunder bevægelseshandicappede, kan færdes. Det vil både gavne det enkelte individ, men også Danmark som helhed. Det er ikke nok bare at etablere en masse handicapparkeringspladser!\nSweet Deed #46\n13. marts 2016 by Kandyman\nDet lykkedes Kandyman at få en historisk sponsoraftale på plads. Aftalen er blevet til takket være lille Azra. Den omfatter et beløb på 20 kroner per omgang, Azra løber i forbindelse med skoleløbet. Det vil sige, at hvis hun løber 10 omgange, vil hun indkassere 200 kr. fra Kandyman. Så der hviler et mindre pres på hende for at levere varen.\nLøbet, som afvikles på hendes skole, minder om det traditionelle motionsløb. Den store forskel er bare, at børnene ikke kun deltager for deres egen skyld, men at de også deltager for at støtte børn med kræft og deres familier. De løber nemlig for at samle ind til Børnecancerfonden. Hovedparten af pengene går til forskning i børnekræft. Størrelsen af bidraget er dog af mindre betydning, da det afgørende er, at børnene ved, at de gør en forskel for de kræftramte børn.\nJeg ville ønske at dette initiativ fandtes i min skoletid. Så havde jeg måske taget skoleløbet lidt mere seriøst – i stedet for at tage de små genveje i Fælleden.\nEfter skoleløbet er Azras opgave at regne sammen, hvor mange penge den enkelte sponsor skal bidrage med til indsamlingen. For at gøre det hele lidt mere spændende skrev jeg ’20 kr. + moms’ på den sponsorseddel, som hun havde fået udleveret. Så kan hun allerede nu få stiftet bekendtskab med procentregning.\nSweet Deed #45\n6. marts 2016 by Kandyman\nI facebook gruppen ’Gratis Ting København’ havde jeg skrevet følgende:\n“Jeg har dedikeret denne weekend til at passe syge børn og gamle. Hvis du er syg eller kender en der er det, så står jeg gerne til rådighed. Jeg kan køre den syge bedstefar fra plejehjemmet til hospitalet, hjælpe den sengeliggende mor med at købe ind, skifte den kræftramtes forbinding, eller være en dårlig taber i skak og FIFA.\nSmid mig et skriv.”\nDer var en enorm opbakning til initiativet. En masse rosende ord. Det var overvældende. Jeg havde på ingen måde regnet med noget i den liga.\nMen der herskede også en mindre mistillid. Om end det var en meget lille del, var det svært at ignorere de mistroiske; for mistilliden kunne jo smitte. Nogen gik så langt at påstå, at det var direkte indbydelse til hjemmerøveri.\nDog var det den positive respons, som fyldte mest. Jeg modtog blandt andet flere gode idéer til Sweet Deeds. Dem vil jeg iværksætte i den nærmeste fremtid.\nEnkelte tog også i mod den udstrakte hånd i stedet for at slå den væk. De havde tillid – en nødvendighed for at lade mig hjælpe dem.\nI løbet af weekenden fik jeg hjulpet folk med at købe ind. De havde hver deres udfordringer. Jeg fik lært grøntsagsafdelingen bedre at kende. Og jeg fik styr på størrelsen af bleer. Så det var ganske positivt.\nMen weekendens højdepunkt var en vidunderlig mor og hendes søn. Moren havde gennemgået flere operationer. Hun havde rygproblemer. Sønnen var kørestolsbruger. Han var spastisk lammet.\nStøttemulighederne udenfor hjemmet var blevet meget begrænsede. Det betød, at sønnen nærmest var fængslet i sit eget hjem.\nDe havde en mexicansk baggrund. Og med min hjælpende hånd ville de deltage i en mexicansk kunstudstilling. Men udstillingen var også i høj grad en sammenkomst for latinamerikanere. Det hele foregik i et galleri i København.\nNetop som vi skulle køre fra p-pladsen, kom sønnen i tanke om, at han havde glemt sin telefon derhjemme. Jeg tilbød instinktivt at hente den. Men jeg havde ikke tænkt over, at jeg på det tidspunkt stadig var en fremmed. Og der var jo heller ingen hjemme. Kunne de stole på mig – især med hjemmerøveri-kommentaren taget i betragtning?\nTil min store overraskelse gav moren uden at tøve nøglen til hjemmet. Det var i det øjeblik, jeg var helt sikker på at tilliden havde vundet over mistilliden.\nI galleriet fik jeg oplevet den latinamerikanske kultur på tæt hold. Jeg fik smagt på traditionelt mexicansk mad og drikkelse. Men jeg fik også set, hvor meget eventet betød for mine to værter. De smilte. De grinte. De var lykkelige. Og det var hvert et minut værd.\nJeg mødte en masse fantastiske personer den aften. Skæbnen ville at jeg også skulle støde på min tidligere chef. Hun var netop vendt hjem fra et 7-måneders ophold i Afrika. Tilfældigvis havde hun en fælles veninde med moren. Men var det nu et tilfældigt sammenfald?\nDet hele har været en stærk oplevelse. En oplevelse, der stadig sidder dybt forankret i mig. En oplevelse, der har givet mig mere perspektiv på mine værdier og på mit liv. Jeg er blevet så meget rigere. Hver person som jeg fik talt med den aften, har sat sine spor. De var med til at påminde mig om, den person jeg vil være, og det jeg vil bruge mit liv på.\nOg det bliver bestemt ikke sidste gang, at jeg skal hænge ud med mine nye venner.


OL-bueskytter var �t point fra EM-medalje - Politiken.dk\nAnnonce OL 2012 25. maj. 2012 KL. 10.14\nOL-bueskytter var �t point fra EM-medalje\nt�t. Nederlaget i EM-bronzekampen mod Tyskland blev det sn�vrest mulige. - Foto: Dansk Bueskytteforbund\nTre mandlige bueskytter forsøger i dag at kvalificere sig til OL.\nVerdens hurtigste folk har hyldet sine spurtende b�rn siden 1910 3. aug. KL. 10.13\nTrods et bittert nederlag med et enkelt point i kampen om EM-bronze, kunne bueskytten Louise Laursen se noget positivt i det OL-kvalificerede holds fjerdeplads i Amsterdam. �Det at st� under en presset situation som i dag er supervigtig tr�ning, noget af det bedste, vi kan f�, sagde Louise Laursen til on-sport.dk efter nederlaget p� 197-196 til Tyskland. Louise Laursen, Maja Jager og Carina Rosenvinge Christiansen havde tabt til Frankrig i semifinalen, og sidstn�vnte led ogs� i den individuelle turnering nederlag i semifinalen til . L�S ARTIKELPilen peger mod OL i London Carina Rosenvinge Christiansen har dog stadig en medaljechance, n�r hun l�rdag f�r muligheden for en fransk revanche, n�r hun skyder om bronzemedalje i en duel med Cyrielle Cotry. Tre danskere i kamp om tre OL-billetter\nI dagens konkurrence handler det om OL-kvalifikation for de mandlige bueskytter, hvor tre danskere er med i kampen om tre OL-billetter. Johan Weiss blev nummer syv i den individuelle EM-konkurrence efter nederlag i kvartfinalen til holl�nderen Rich van der Ven, og han er oversidder i f�rste runde af OL-kvalifikationsrunden, hvor Frederik Sonnichsen og Mads Juul Krogshede er de to �vrige deltagere. Danmark er i �vrigt sikker p� en medalje ved EM, idet Martin Damsbo i den ikke-olympiske compoundklasse har skudt sig i finalen, hvor han l�rdag m�der italieneren Sergio Pagni. Se også\nPilen peger mod OL i London 23. dec 15.22


Til den kommende sæson – efterår 2019 – mangler vi undervisere til flg. hold: *Energitræning i Hjørring *Madlavning i Skovsgaard * Klaverundervisning i Hjallerup *Nærmere oplysning kan fås ved henvendelse til Lene, FOF Vendsyssel på tlf. 7025 5050 eller info@fof-vendsyssel.dk\nKurset er for dig, som lever med en kræftdiagnose og som gerne vil i gang igen.\nOfte forventer vi, at det skal gøre ondt, før det gør godt. Men Pilates er en skånsom og effektiv træningsform.\nDer trænes meget bevidst med både dyb og overfladisk muskulatur, hvor din koordination, balance og vejrtrækning forbedres, og du får lettere ved at slappe af både fysisk og psykisk. Du vil opleve øget styrke, smidighed og udholdenhed. Vi arbejder bl.a. med elastikker og bolde.\nHvis Pilates er nyt for dig, så hav tålmodighed til at lære processen og principperne bag den populære træning. Det belønner sig!\nPå holdet vil der kun være plads til 8 deltagere, så du får mest muligt ud af kurset.\nTip en ven om siden Pilates for kræftramte Specialhold.


AKTIV - Stay Felxible | Kollagen kosttilskud | CareHouse\nHjem / Kosttilskud / Sportsgel / AKTIV – Stay Flexible\nKollagen kosttilskud i gel med høj optagelighed.\nKollagen er det mest almindelige protein i det menneskelige legeme. Det er en vigtig komponent og tegner sig for omkring en tredjedel af alle proteiner i vores krop. Vores hud og brusken i vores led består af 70% kollagen. Men der findes også kollagen i knogler, blodkar, tænder, sener, ledbånd og i vores øjne.\n✔ 10 g Fortigel® kollagen hydrolysat med bioaktive kollagen peptider\n✔ Vitamin C bidrager til normal dannelse af kollagen, der har betydning for normalt fungerende brusk\nAKTIV - Stay Flexible antal\nHvad kan AKTIV gøre for dig?\nLægger du vægt på et aktivt liv?\nVelfungerende led er altafgørende for vores bevægelighed og for kvaliteten af vores liv. Sundt brusk giver ubesværede bevægelser og virker også som en støddæmper, idet det giver et beskyttende lag omkring leddenes overflader.\nVores hud og den brusk, der er i vores led, består af 70% kollagen. Når vi er unge, kan kroppen selv danne kollagen, men fra midten af 20’erne falder produktionen og omkring 40 års alderen, er den næsten ophørt. De første tegn på den faldende mængde kollagen i kroppen er huden, som begynder at miste sin naturlige elasticitet og smidighed. Knogler, brusk og led bliver også påvirket af nedgangen i kollagen.\nMed AKTIV får du 10 g ren kollagen-hydrolysat og 100% af det anbefalede daglige tilskud af C-vitamin.\nAKTIV leveres i en praktisk og velsmagende gelpakke, hvilket giver alle chancen for at bringe denne let optagelige gel ind i den daglige rutine.\nFortigel® kollagen hydrolysat 10 gr.\nVitamin C 80 mg – 100% ADT


Aktivt møde mellem grundejere og Byråd | Gladsaxe Kommune\nAktivt møde mellem grundejere og Byråd\nGrundejerforeningerne i Gladsaxe mødte Byrådet og fagfolk til en aften med snak om blandt andet ny madaffaldsordning, internetdækning og letbanen, foruden svar på grundejernes spørgsmål\nMandag 18. marts holdt Byrådet sit årlige møde med Gladsaxes grundejerforeninger på Gladsaxe Rådhus. Det er efterhånden en mangeårig tradition, som giver grobund for et godt samarbejde. Og med omkring 100 deltagere i alt, så var der fyldt godt op i rådhusets forhal.\n- Det betyder rigtig meget – både for os byrådsmedlemmer og for medarbejderne på rådhuset - at have et godt samarbejde med jer. For vi tror på, at de bedste løsninger er dem, som vi skaber i fællesskab. Derfor er vi også utrolig glade for, at I har taget jer tid til at mødes med os her i aften, sagde borgmester Trine Græse ved aftenens møde.\nFra madsortering til letbane\nÅrets temaer for mødet var internetdækning, ny ordning for sortering af madaffald i parcel- og rækkehuse samt Hovedstadens Letbane. Repræsentanterne fra Gladsaxes grundejerforeninger kunne derfor høre oplæg om de enkelte temaer, ligesom der efterfølgende var mulighed for at få en snak med oplægsholdere og politikere fra Byrådet om emnerne.\nSom altid var der også mulighed for, at grundejerforeningerne på forhånd kunne stille spørgsmål, som de fik svar på inden mødet. Med emner lige fra parkeringsforhold over vejtræer til bredbåndshastighed, så kom spørgsmålene vidt omkring. Alle spørgsmål og svar kan ses på gladsaxe.dk/grundejerforeningsmoede – her er der også slides fra aftenens oplæg.\nSe slides fra aftenens oplæg samt svar på grundejerforeningernes spørgsmål på gladsaxe.dk/grundejerforeningsmoede


Kræmmerfund og kærlighed af Ewa Klingberg – HyggeGeek\nmarts 9, 2021 marts 9, 2021 hyggegeek\nTitel: Kræmmerfund og kærlighed\nForlag: Gads Forlag (Anmeldereksemplar)\n”Kræmmerfund og kærlighed” er skøn svensk feel-good, som i den grad inviterer til ren hygge-læsning.\nHistorien er delt op i et nutidsspor og et fortidsspor.\nI nutiden følger vi Felicia, der lige er blevet skilt og har overtaget en gammel ejendom med lejere. Felicia bor også selv i ejendommen. Eksmanden er løbet med alle møbler, så Felicia skal til at indrette lejligheden. I den forbindelse får hun kontakt med antikhandleren Jonathan, der netop mangler en lejlighed som Felicias til et foto-shoot. Mod at få lov til at skyde billeder i lejligheden, vil Jonathan give Felicia nogle af de anvendte møbler, hvilket er kærkomment, da Felicias økonomi lider. Det ender med at både Jonathan og beboerne i ejendommen hjælper med indretningen, og der opstår nye og varme venskaber.\nI fortiden (1861-1914) følger vi Nanny, som er ung pige i huset hos en rig familie. Nanny holder meget af børnene og i særdeleshed Fritz, der kun er lidt yngre end Nanny selv. Det er på mange måder et godt sted at tjene, og Nanny får lov til at modtage undervisning sammen med familiens børn. Omstændigheder gør, at Nanny må forlade familien i en længere årrække, hvilket hun er ked af, og da hun pludselig får mulighed for at vende tilbage, tøver hun ikke længe.\nDet er svært at fortælle om, hvad der kæder de to historier sammen uden at afsløre for meget, men et møbel spiller en central rolle.\nBegge tidsspor indeholder historier om venskab og kærlighed. Nutidshistorien emmer af indretning og kræmmerfund, så er du til det, er denne historie et must.\nJeg elsker, at der er tale om ren afkobling og feel-good og det giver en god dynamik til fortællingen, at vi følger to tidslinjer. Coveret fortjener også ros, jeg får virkelig lyst til at kigge ind bag døren og se, hvad Antik-butikken gemmer på.\nI morgen den 10. marts 2021 udkommer Ewa Klingsbergs nye roman ”Sølvtøj og sød musik” på dansk. Den ligger her ved siden af mig, og jeg glæder mig til at se, hvad den byder på og dele det med jer snarest.\nPrevious Article Stephanie – Fra “Årgang 0 til frihed” af Stephanie Siguenza van-der Watt\nNext Article Sølvtøj og sød musik af Ewa Klingberg


Oplev Bose hos Lyd og Billede Specialisten - en sanseoplevelse udover det sædvanlige\nBose Digital Dynamic Range\nBose Direct Reflecting\nBose True Space\nBose Videostage 5\nLyd og Billede Specialisten i Frederikshavn er Bose Partner 2000 shop. Det betyder, at du hos os kan få en totaloplevelse med Boses produkter, der for alvor taler til dine sanser. Kig ind og vi garanterer dig en oplevelse af kvalitet helt udover det sædvanlige, som du kan tage med hjem.\nHos Lyd og Billede Specialisten er vi særligt udvalgt til at måtte præsentere Boses supersortiment. For dig som kunde betyder det, at du hos os kan opleve alle Boses produkter samlet på ét sted, og at vores specialister har gennemgået alle Boses produktkurser.\nRådgivning på første klasse\nNår du handler Bose hos Lyd og Billede Specialisten, er du derfor sikker på, at kvaliteten af rådgivningen og serviceniveauet er af samme høje kvalitet som produkterne. Vi garanterer dig faglighed og indsigt, når du skal træffe dit valg og lover, at ingen ved mere om Bose end os.


Wikipedia:Landsbybrønden/Alle kvinder er feminister. Eller hvad ? - Wikipedia, den frie encyklopædi\nWikipedia:Landsbybrønden/Alle kvinder er feminister. Eller hvad ?\nAlle kvinder er feminister. Eller hvad ?[redigér wikikode]\nVi har tidligere diskuteret, om der er behov for at oprette en særlig kategori for kvinder og en særlig kategori for mænd. Diskussionen kan findes her og endte med, at der ikke var det store behov for det.\nDet forekommer imidlertid, at der lige pt. gøres et stort stykke arbejde for at stoppe alle kvinder i kategorien "Feminister", eller dog "kvinderelaterede artikler", hvilket dybest set er det samme som den oprindelige diskussion, nemlig, at kvinder skulle i en særlig kategori blot fordi de er kvinder. På mig virker det lidt pudsigt, at kvinders "claim to fame" er at være kvinder, men sådan er der jo så meget.\nEr der opbakning til de store anstrengelser til at gøre kvinder noget særligt alene grundet deres køn, herunder en kategorisering af kvinder, som feminister/"kvinderelaterede artikler" ?\nJeg skal naturligvis komme med den sædvanlige besværgelse, at jeg ikke har det store imod kvinder og at jeg i øvrigt synes det er fremragende, at der gøres en indsats for at oprette og udvide artikler om kvinder på Wikipedia. Pugilist (diskussion) 8. dec 2013, 18:35 (CET)\nKommentar Grunden er vel, at kvinder er historisk underrepræsenteret i leksika, hvilket blandt andet projekter er med til at rette op på? TherasTaneel (diskussion) 8. dec 2013, 18:41 (CET)\nAh,... sorry - havde ikke set på den nyeste udvikling, det er måske lidt... much. TherasTaneel (diskussion) 8. dec 2013, 18:47 (CET)\nEr det mine bestræbelser, du hentyder til, Pugilist? Jeg havde tænkt mig at melde mig ind i diskussionen. Her kommer så mit bidrag: Jeg er som den første i går (!) gået i gang med sætte gang i Wikiprojekt Feminisme. Der var allerede et hav af artikler med projektet tilknyttet, men alle uklassificerede. Jeg har klassificeret nogle af dem og oprettet en ønskeliste over artikler i forhold til projektet. Dvs. hvis du ser en masse ændringer af artikler om kvinder i forbindelse med feminisme-projektet, er det ikke, fordi artiklerne ikke var tilknyttet projektet før.\nNaturligvis er alle disse kvinder ikke feminister, men feminisme-projektets defineres jo også som et projekt om kvinder og feminisme. Ikke i første omgang bare om feminisme. Desuden er artikler om kvinder stærkt underrepræsenteret på Wikipedia. Det har været oppe i medierne, at Wikipedia har for få kvindelige brugere og for få artikler om emner, som kvinder interesserer sig for. Wikipedia har en mandeslagside. Jeg vil meget gerne være med til at diskutere, hvad der hører hjemme under feminisme-projektet. Og i øvrigt om der er behov for kønskategorier (som jeg, kan jeg godt indrømme, synes, at der er).\nF.eks. oprettede jeg kategorien Kvindelige filosoffer. Egentlig ville jeg helst være fri for sådan en kategori, men den er med til at tydeliggøre, at der på dansk Wikipedia i øjeblikket er 16 artikler om kvindelige filosoffer (og jeg har oprettet fire af dem), modsat Women Philosophers på engelsk wiki.\nMen i første omgang ville jeg ønske, at det blev hilst velkommen, at der er en, der gider at arbejde med det her. Du kan stole på, at det ikke er en ondsindet feministisk invasion, jeg har gang i :) Rossil123 (diskussion) 8. dec 2013, 19:20 (CET)\n@Rossil123:Dit sidste afsnit giver mig lige anledning til en indledende kommentar: Der er vist ingen, der har noget imod, at du eller andre kaster sig over et feminismeprojekt, ligesom der ikke er nogen, der har noget imod, at du opretter artikler om kvinder, og jeg tror heller ikke, at der er nogen, der ser dine artikler som "ondsindede". Det er ikke befordrende for en drøftelse på forhånd at skabe mislyde.\nFor at komme tilbage til emnet: Jeg er udmærket klar over, at den temmelig brede brede definition af feminisme/kvindeartikler har stået længe og sådan set ikke har noget med dig at gøre. Dit arbejde med at rydde op i projektet har blot gjort det aktuelt at overveje, om kategoriseringen er relevant. Mange af de biograferede har intet med feminisme at gøre, og de er alene endt i "feminisme-kassen", fordi de er kvinder. Og så er vi tilbage i den gamle diskussion om, hvorvidt vi skal have kategorier for mænd og kvinder. Den sidste diskussion endte med, at der ikke skulle indføres sådanne kategorier, hvorfor jeg reagerer på, at der nu tilsyneladende ad bagvejen indføres en sådan kategorisering. Pugilist (diskussion) 8. dec 2013, 20:04 (CET)\nOk, det var ikke meningen at skabe mislyde. Det var et forsøg på at være venligt ironisk. Nu holder jeg mig til sagen herfra. Jeg kunne godt tænke mig at vide, hvad du egentlig er imod. Er det kategorier, der begynder med "Kvindelig", eller er det, at feminisme-projektet linkes til kvinder, som ikke er feminister og heller ikke på anden vis har bidraget til ligestillingen, som f.eks. Pia Kjærsgaard?\nDer eksisterer en overordnet kategori, der hedder Kvinder efter profession. Den linkes der til fra "Wikipedia mangler kvinder"-siden. Inden for den kategori, der var næsten tom førhen, har jeg oprettet nogle få underkategorier. Det gælder Kvindelige regeringschefer, Kvindelige forfattere, Kvindelige filosoffer og Kvindelige standupkomikere. Det kan man være uenig i, men her var jeg inspireret af engelsk wiki og følte mig opfordret, fordi den overordnede kategori allerede eksisterede. Hvis der er en generel stemning imod kategorier som disse, skulle man jo slette den overordnede kategori, Kvinder efter profession +lignende kategorier såsom Kvinder efter tidsperiode.\nAng. feminisme-projektet er jeg fuldstændig enig i, at der mangler en definition på, hvad der er relevant. Jeg ville foreslå en definition, der hed erklærede feminister og kvindesagsforkæmpere og kvinder, der har været de første inden for deres felt. Men den diskussion kan vi tage på projektets diskussionsside. Jeg ville foreslå en definition på diskussionssiden, inden jeg gav mig til at rydde op. Der kom du mig i forkøbet. Rossil123 (diskussion) 8. dec 2013, 20:26 (CET)\nLige et ekstra argument: Jeg kan ikke forstå, hvorfor det ikke er relevant at have en kategori, der hedder Kvinder i middelalderen eller Kvindelige forfattere i det 16. århundrede. Her er kvinder så underrepræsenterede, at der da må være noget at sige for, at man kan danne sig et overblik over dem, der rent faktisk spillede en rolle. Rossil123 (diskussion) 8. dec 2013, 21:01 (CET)\nVi tager lige en indledende kommentar igen: Det her er ikke et spørgsmål om at "være imod". Mit indlæg er et generelt spørgsmål, om hvorvidt der er opbakning til at lægge biografier om kvinder i en særlig kønsbaseret kategori, herunder placere kvinder i kategori feminister/"kvinderelaterede artikler".\nEmnet har været diskuteret tidligere og dengang var der ikke den store opbakning.\nI relation til det konkrete feminisme-projekt er jeg enig med dig i, at kategoriseringen vel primært er en diskussion, der bør tages blandt projektets deltagere. Jeg er iøvrigt enig i, at det ville forekomme mere troværdigt og relevant alene at medtage feminister og kvindesagsforkæmpere i en kategori for sådanne. Pugilist (diskussion) 8. dec 2013, 21:15 (CET)\nFra min synsvinkel er hovedproblemet, at Wikipedia:WikiProjekt Feminisme bliver udvandet ved, at alle kvinder i fortid og nutid gøres til en del af projektet. Projektet bør begrænse sig til kvinderetsforkæmpere og feminister - ikke til en kønskategorisering. Ellers er det, som Pugilist nævner, en kategorisering ad bagvejen. --Urbandweller (diskussion) 8. dec 2013, 23:58 (CET)\nKommentar Den tyske Wikipedia har kategorierne Mann og Frau, hvor alle artikler om henholdsvis mænd og kvinder tilføjes. Det samme sker i den svenske Wikipedia. I kan jo godt påstå at dette ingen interesse har, men det tror jeg altså at det har. Derved kan man synliggøre, hvor stor en del af artiklerne er skrevet om mænd og om kvinder. På den tyske er der pt. 439.384 artikler om mænd og 76.748 artikler om kvinder. Den svenske Wikipedia har pt. 128.461 artikler om mænd og 31.462 artikler om kvinder ifølge disse kategorier. Det er vistnok også det eneste man kan bruge disse kategorier til, altså statistik, men det er da interessant for nogle som interesserer sig for ligestilling og om kvinder i historien. De kan være svære at få øje på, hvis man ikke bruger kategorier som er kønsspecifikke. Men som I siger, så har I diskuteret problematikken før og der var ikke nogen større interesse for at synliggøre artikler om kvinder. Jeg skriver både om mænd og kvinder, men jeg er da lidt ekstra opmærksom på, at det mest er artikler om mænd, som findes allerede og så gør jeg en indsats for også at skrive om kvinder, selvfølgelig ikki kun fordi de er kvinder, men kvinder som er lige så notable som mænd. Jeg begyndte f.eks. at oversætte nogle artikler om færøske forfattere til den norske Wikipedia, og så at der var ret mange artikler oprettet om færøske artikler, men næsten udelukkende om mænd, der var en om en kvindelig færøsk forfatter og ca. 70 om færøske mandlige forfattere. Jamen det er ikke fordi der ikke findes kvindelige færøske forfattere, dem der har skrevet om forfatterne har valgt kun at skrive om mænd. Det var nogenlunde det samme her på den danske, dog var der kun oprættet nogle få artikler om færøse forfattere og næsten kun om mænd, men det har jeg rettet op på ;) Men angående det oprindelige spørgsmål her, om alle kvinder er feminister - selvfølgelig er de ikke det, og alle kvinder skal ikke i en kategori som hedder noget med feminisme, her er jeg enig med Urbandweller, men jeg støtter, at der oprettes kategorier om kvinder i forskellige erhverv, fordi man derved synligør, hvor få artikler der faktisk er om kvinder, og så vil nogen formodentlig gøre noget ved det, og på den måde vil det også være nemmere for dem der søger efter artikler om kvinder at finde frem til dem. Man har ingen mulighed for at få en ide om, hvordan det står til her med forholdet mellem artikler om kvinder og mænd, når man ikke må oprette artikler der der kønsspecifikke. EileenSanda (diskussion) 25. jan 2014, 17:37 (CET)\nHentet fra "https://da.wikipedia.org/w/index.php?title=Wikipedia:Landsbybrønden/Alle_kvinder_er_feminister._Eller_hvad_%3F&oldid=7474458"\nDenne side blev senest ændret den 25. januar 2014 kl. 18:37.


Test: Nissan Skyline R32 GT-R - en tur i Godzilla\nForside Test af specialbiler Test: Nissan Skyline R32 GT-R – en tur i Godzilla\nDe fleste, der er vokset op med spilkonsoller, har været bag rattet af en Nissan Skyline GT-R – i hvert fald i digital form. Vi tager en tur i den ægte vare.\nMed mine øjne fast rettet ud mod kølerhjelmen af den hvide Nissan Skyline GT-R lader jeg venstre hånd forlade rattet for at gå efter tredje gear. Skiftet går smertefrit, selv om det dog kræver lidt kræfter, og jeg kan vende tilbage til at holde fokus på vejen, skriver Bil Magasinet.\nDet hele føles nemlig lidt sværere i dag, for jeg sidder i den “forkerte” side af bilen, eftersom en Nissan Skyline R32 GT-R aldrig blev importeret til Europa. Af samme grund begyndte denne bil sit liv i Japan, hvor biler er højrestyrede.\nDe første meter i R32’eren\nFørste gang, verden hørte navnet Nissan Skyline GT-R, var i 1964, da den japanske bilgigant præsenterede en ny og lidt anderledes model. For dette var en mellemstor, normal gadebil, der kørte som en sportsvogn, og det var noget helt nyt.\nHusk på, at verden i 1964 slet ikke havde hørt om biler som BMW M3, og Porsche 911 var kun lige blevet præsenteret. Spoler man kalenderen 30 år længere frem, forlader den hvide GT-R med modelkoden R32, du ser på billederne foran dig, fabrikken i Murayama, som er placeret i den nordlige del af Japan.\nDen legendariske motor\nDen hvide Nissan, som jeg i dag har fået mulighed for at afprøve i Nordsjælland, har fra fødslen en ret imponerende mekanisk dåbsgave med sig. Under den lange motorhjelm ligger en 2,6-liters rækkemotor med seks cylindre.\nPå den er monteret to turboer, hvilket skubber effekten op på 280 hk. Før kræfterne sendes i asfalten, rejser de gennem en 5-trins manuel gearkasse ned til et firehjulstræk. Og for at gøre det hele endnu mere kompliceret, så er bilen også udstyret med firehjulstyring.\nDe hårdtpumpede mekaniske løsninger og specs var ikke bare en skør, japansk ingeniørs våde drøm om en gadebil. Nej, for GT-R var en homologeringsbil, så Nissan kunne deltage i de prestigefyldte standardvogns-serier. Nissan Skyline GT-R R32 i Gruppe A-trim kunne producere mellem 500-650 hk alt efter ønske og forhold.\nKørte også i Danmark\nI Danmark var det også muligt at se Nissans GT-R i motorsport, hvor den bl.a. kunne opleves i den ikke helt så hårdkogte Gruppe N-klasse. Fra 1990 og til 1994 napper Nissan den japanske mesterskabstitel for standardvogne med netop en Skyline R32 GT-R.\nDet er da heller ikke tilfældigt, at den danske ejer af bilen bevidst gik efter en hvid variant – hvid er nemlig Japans racerfarve.\nKun lige rundet 7.000 kilometer\nBag rattet på de snævre landeveje kan jeg godt mærke, at denne Nissan har sine rødder i motorsport. Kabinen er ikke skrabet, men det er grænsende dertil, og der er intet overflødigt. Sæderne er betrukket i et stofmateriale, som er meget typisk for tiden.\nInstrumentbordet er indpakket i mørkt plastik, og urene bag rattet er også meget spartanske. Kun nogle få røde detaljer ved nålen og de høje omdrejningstal bryder de gråsorte nuancer. Et stort GT-R-logo er præget i ratnavet, men ellers er også det uden de store detaljer. Fokuseret er det mest rammende ord, jeg kan sige om kabinedesignet.\nSom soldater i stram opstilling\nMotorlyden er vanlig rækkesekserklang med den velkendte harmoniske gangkultur. Som omdrejningerne stiger, kommer også en let hvislen fra de to turboer; en lyd som har et umiskendeligt mekanisk bid, der sjældent høres på moderne biler.\nGearene i 5-trins gearkassen står på rad og række som soldater i en stram opstilling. I det hele taget er betjeningen af Nissan Skyline R32 GT-R meget lettere og også mere lækker, end jeg havde forventet.\nBegynder man at massere speederen en smule og time sine gearskift korrekt i forhold til omdrejningerne, er der tale om køreglæde i form af mekanisk præcision på et næsten uhørt højt niveau. Testbilen blev produceret i maj 1994, og efter præcis 20 år fik den i 2014 dansk jord under hjulene.\nEt Playstation-spil med rat og pedaler\nMens den japanske sportsvogn levede en stille tilværelse med få kørte kilometer i hjemlandet, sad jeg på mit drengeværelse med en PlayStation-controller i hånden. Et af de spil, der oftest roterede i min nyindkøbte og meget grå Sony PlayStation, var racerspillet Gran Turismo. I dette virtuelle univers var det gade- og racerbiler, som var omdrejningspunktet.\nDer gik ikke længe, før jeg lærte, hvilke biler der var gode – særligt hvis de skulle tunes eller køre stærkt. De skulle gerne have turbo, da det gjorde det lettere at hæve motorens effekt med f.eks. en anden motorstyring eller større turbolader. Dernæst var firehjulstræk et must, for når kræfterne passerede de 400-500 hk, var baghjulstræk meget svært at styre.\nEftersom Gran Turismo blev udviklet i Japan, var der en overvægt af bilmodeller fra mærker som Honda, Nissan, Subaru og Toyota. Blandt de klare stjerner var Nissan Skyline GT-R R32, som netop opfyldte alle kravene om at kunne præstere utrolige kræfter, der stadig kunne kontrolleres takket være firehjulstrækket.\nMotoren – bilens hjerte i generationer\nI virkelighedens verden er jeg nu glad for, at den Skyline, jeg sidder i, ikke har 800 hk, og hvad jeg ellers kunne have fundet på at hælde på bilen i mit PlayStation-spil. De 280 hk føles fint tilstrækkeligt, særligt nu hvor jeg ikke kender bilen så godt og bruger det meste af min fatteevne og koordination på at køre i en højrestyret bil.\nMotoren er en historie for sig selv, men uden at gå for meget i detaljer har den flere appetitlige forhold, som jeg ikke kan komme udenom.\nMotoren hedder RB26DETT og er hjørnestenen i GT-R R32, men det stopper ikke her, for selvsamme motorblok lå også under motorhjelmen på både R33- og R34-varianten af GT-R. Det betyder, at denne motor i sin grundform var i produktion fra 1989 og helt frem til 2002.\nFørst da den seneste GT-R fra 2008 kom på gaden, blev kraftværket udskiftet til et nyt. Rækkemotor blev udskiftet med en ny motor som i stedet var en V6’er. Selve blokken på RB26DETT er i støbejern, mens topstykket er udført i aluminium.\nSkal have på munden for at yde\nEn såkaldt gentleman-aftale mellem japanske bilproducenter foreskrev, at man ikke overskred 280 hk i gadebilerne. En lignende uskreven regel findes også i Tyskland. Her er der bare ikke tale om begrænsning af hestekræfter men i stedet af topfart til maksimale 250 km/t.\nNissan og ‘de officielle tal’\nMed disse regler og grænser aftalt mellem producenterne ønskede man at undgå provokation og signalere, at man selv fra branchens side kunne regulere fartfesten, og derved undgå lovmæssig indgriben.\nJeg sidder tilbage med en fantastisk følelse omkring bilen, da jeg tager rutens sidste højresving. Bilen er utrolig let og ligetil. Den er let at køre, og jeg føler mig ikke nervøs eller påpasselig i dens selskab. Samtidig er der en aura omkring bilen af utrolig kvalitet og avanceret mekanisk glæde.\nEn heltebil for en hel generation\nNår du bare ligger og tuller rundt, gør bilen intet væsen af sig. Balancen mellem tilgængelighed og køreglæde er bedre, end jeg nogensinde kunne have forestillet mig.\nMen var det egentlig ikke også det, der gjorde Skyline GT-R til en helt i PlayStation-spillet? Jo, det var det. Et helt utrolig kompetent stykke mekanik pakket ind i en lækker indpakning, som ikke er nær så svær at tage hul på, som dataarket ellers kunne tyde på.\nGT-R var en heltebil for mig i mine drengeår, og efter en tur på nordsjællandske landeveje i den ægte vare mange år efter mit første bekendtskab, er jeg ikke det mindste skuffet – den er virkelig sjov, og jeg skal med det samme hjem og have støvsuget den gamle PlayStation og spille Gran Turismo hele natten.